Drustvo - datum: 2016-05-30 DIREKTOR REGIONALNOG RONILAČKOG CENTRA VESKO MIJAJLOVIĆ U RAZGOVORU ZA „DAN” UKAZUJE NA RIZIČAN POSAO RONILACA\nRonioci iz Bijele Za 14 godina 160 akcija U prošloj i ovoj godini realizovali smo 12 intervencija od kojih su pojedine trajale i po nekoliko dana – naveo je Mijajlović\nosao ronilaca Regionalnog ronilačkog centra za podvodno deminiranje i obuku ronilaca (RCUD) izuzetno je težak i opasan. Riječ je o humanim i dobronamjernim ljudima sa velikom voljom i energijom koji su uvijek spremni da priteknu u nevolji kada pomoć drugih nije moguća, kazao je direktor RCUD-a Vesko Mijajlović. On je u razgovoru za „Dan” istakao da su ronioci i kada se bave podvodnim deminiranjem i spasavanjem i potragom za utopljenicima izloženi velikim opasnostima, zbog čega je njihova obučenost važna.\n– Centar izvodi poslove podvodnog deminiranja, organizuje i sprovodi obuku ronilaca u oblasti podvodnog deminiranja i drugih ronilačkih aktivnosti. Pored ovih poslova, uključeni smo i u spasavanje ljudskih života, materijalnih i kulturnih dobara na vodama, podvodnim pretraživanjima i vađenjem potonulih stvari, odnosno objekata i utopljenih lica. Obavljamo i istraživačke aktivnosti u moru u svrhu zaštite valorizacije i uspostavljanja zona zaštite u moru i druge poslove propisane odlukom o osnivanju – objašnjava Mijajlović.\nIstiče da se ronioci Centra na poziv građana angažuju u skoro svim akcijama podvodnog traganja i vađenja utopljenika.\n– U poslednjih 14 godina otkako smo osnovani imali smo oko 160 akcija. U prošloj i ovoj godini realizovali smo 12 intervencija od kojih su pojedine trajale i po nekoliko dana – naveo je on.\nMijajlović ističe da je posao ronioca opasan i dešavalo se da prilikom traganja za utopljenim licima stradaju ili dožive dekompresionu bolest sa teškim i trajnim posledicama.\n– Takav slučaj smo imali prije desetak godina u Pivskom jezeru kada je stradao ronilac iz Beograda, a dva ronioca su doživjela dekompresionu bolest sa težim posledicama. Jedna opasnost vreba ronioce prilikom traganja za utopljenim licima u kanjonima nabujalih i hladnih rijeka, dubokih jezera, mora i drugih vodenih površina u često lošim vremenskim prilikama jer se nesreće upravo tada i dešavaju, a druga opasnost im prijeti kada pod vodom obavljaju deminiranje. Zato je važno da i jednu i drugu vrstu poslova obavljaju profesionalni ronioci koji su sertifikovani u skladu sa međunarodnim standardima školovanja profesionalnih ronilaca, a ne nikako sportski ronioci kao što je bio slučaj u Pivskom jezeru – pojašnjava Mijajlović koji se ovim poslom bavi 35 godina od čega 27 profesonalnim ronjenjem.\n– Tokom duge ronilačke karijere uspješno sam organizovao i sa svojim kolegama obavio preko 450 akcija spasavanja na vodama, podvodnog traganja i vađenja utopljenika. U svojoj radnoj biografiji bilježim i preko tri miliona kvadrata razminiranog vodenog dna i preko 150 tona uklonjenih i razminiranih raznih podvodnih mina. Ipak, najvećim uspjehom u karijeri smatram to što dosad nijedan ronilac kojeg sam obučio i koji je učestvovao u složenim i često opasnim operacijama pod vodom nije doživio ni najmanju povredu, a kamoli šta drugo – kaže on.\nPodrazumijeva se, kako dodaje, da je bilo opasnih situacija pod vodom, ali su njegovi ronioci uvijek izronili živi i zdravi.\n– Zahvaljujući dobroj obučenosti, sreći koja ih prati i Bogu koji ih čuva, jer su to humani i dobronamjerni ljudi, sa velikom voljom i energijom uvijek spremni da priteknu u nevolji kada pomoć drugih nije moguća. Zbog svega ovoga naše društvo i država trebalo bi da čuvaju ovu više od četiri decenije tradicionalnu spremnost ljudi koji požrtvovano i hrabro zaranjaju u duboke vode, brze i nabujale rijeke kako bi pružili pomoć svima koji se nađu u nevolji – istakao je Mijajlović.\nPodsjeća da je sada pokojni legendarni nikšićki ronilac Gaga Lučić stradao u nabujaloj rijeci pokušavajući da pruži pomoć u vađenju utopljenika.\n– Moram da istaknem da je malo država koje se mogu pohvaliti humanošću svojih ronilaca kao što to može Crna Gora i to treba njegovati dajući podršku mladim roniocima da nastave humanu tradiciju koju nam je u amanet ostavio pokojni Gaga – kaže Mijajlović.\nIstiče da Centar raspolaže sa ronilačkom opremom, sredstvima, plovilima i vozilima koji zadovoljavaju najviše standarde, a nabavljeni su prihodima koje je RCUD ostvarivao od uspješno realizovanih projekata podvodnog deminiranja.\n– U početku razvoja ronilačkog centra dio opreme doniran je iz fondova Vlade SAD, koja nam je pomogla u početnim fazama obuke i usavršavanja ronilaca u našem centru. S obzirom na to da smo doskor raspolagali sa savremeno opremljenim tehničkim blokom za proizvodnju, pretakanje i skladištenje komprimiranog vazduha, vještačkih mješavina i čistih plinova za ronjenje, pred nama je izazov da u što skorijoj budućnosti ponovo stvorimo novi tehnički blok za adekvatan smještaj ronilačke opreme i sredstava u šta sam siguran da ćemo uspjeti – nagalasio je Mijajlović.\nMijajlović pojašnjava da RCUD ima devet ronilaca i logističara od kojih su trojica zaduženi isključivo za logistiku, dok se u izuzetnim situacijama angažuju i na ronjenju i na razminiranju pod vodom i na kopnu.\n– Pored ovih devet profesionalaca imamo još sedam profesionalnih ronilaca u Crnoj Gori i 45 u drugim državama, koji su kod nas završili obuku i koji su u rezervnom sastavu, odnosno koje angažujemo kada realizujemo veće projekte u Crnoj Gori ili inostranstvu – pojasnio je Mijajlović.\nZnačajna nagrada iz Palerma\nRCUD je, kako kaže njegov direktor, dobijao vrlo značajne međunarodne nagrade i priznanja. Ipak, ističe prošlogodišnju nagradu od Svjetske akademije nauka za tehnologiju i podvodna istraživanja, koja im je uručena u Italiji u Palermu, a koja je u rangu Nobelove nagrade.\n– Što se, pak, tiče domaćih priznanja, najveća nagrada našim roniocima je podrška građana kada se tokom izvođenja akcija smrzavamo u hladnim i nabujalim vodama, i topao stisak ruke nevoljnika u znak zahvalnosti kada mu priteknemo u pomoć – dodaje Mijajlović.\nPomogli pri gradnji marina\nMijajlović podsjeća da je RCUD, između ostalih, učestvovao i u dvije vrlo korisne i važne akcije – omogućavanje bezbjedne gradnje dvije velike marine na Primorju.\n– To su Marina Porto Montenegro u Tivtu koja se na mjestu bivše vojne baze „Arsenal” počela graditi tek nakon što su naši ronioci uklonili oko 17 tona raznih zaostalih eksplozivnih sredstava iz Prvog i Drugog svjetskog rata pronađenih na 600 hiljada kvadrata morskog dna koje smo razminirali i sa kojeg smo uklonili ova eksplozivna sredstva. Takođe, i Marina Porto Novi počela je sa gradnjom kada su naši ronioci uklonili oko deset tona raznih minskoeksplozivnih sredstava sa oko 200 hiljada kvadrata morskog dna. To su prije nas bezuspješno pokušale da urade neke strane kompanije kao i domaći ronioci. Tek nakon naše intervencije gradnja ovih marina je mogla da počne – objašnjava Mijajlović.


Samo Kurc može da ugrozi Kerna\nM. K. 26. avgusta 2016. 07:56\nLider Socijaldemokratske partije Austrije (SPO) Kristijan Kern dobio bi u ovom trenutku najviše glasova, ukoliko bi se kancelar direktno birao, ali ako bi u tu izbornu trku ušao mladi šef diplomatije Sebastijan Kurc, ne bi imao nikakve šanse, pokazalo je istraživanje bečkog dnevnika „Esterajh“.\nPrema tom istraživanju Kern bi u ovom trenutku, kada je Rajnhold Miterlener šef Narodne partije (OVP), mogao da osvoji 48 odsto glasova, ali smo pod tim uslovom, da mu Miterlener ostane protivnik.\nIza njega bio bi lider Slobodarske partije (FPO) Hajnc-Kristijan Štrahe (29 odsto), dok bi Miterlener dobio svega 15 odsto glasova.\nMeđutim, ako u OVP dođe do promene na čelu stranke, o čemu se već uveliko priča, situacija bi bila drugačija.\nNaime, Kurc kao šef OVP bio bi jasan broj jedan u izboru građana za kancelara sa 40 odsto glasova, dok bi Kern dobio svega 30 odsto, a Štrahe bi se našao na trećoj poziciji sa 23 procenata.\nKurc, koji sutra puni 30 godina, uživa veliko poverenje građana Austrije i važi, iako najmlađi, za najomiljenijeg političara.\nOn je, i pored strepnji mnogih da je neiskusan, pokazao da je izvrstan političar koji je često znao da predlaže kurs po mnogim pitanjima, a pre svega izbeglicama, koji nije bio u tom trenutku politika vlade, ali je kasnije od strane zvaničnog Beča preuzeta.


Predstavnici privrede predavači u svakom IT odeljenju do kraja školske godine\nBeta 19. septembra 2018. 15:25\nPredstavnici privrede, stručnjaci za informaciono-komunikacione tehnologije, biće gostujući predavači u svakom IT odeljenju u gimnazijama u Srbiji, najavljeno je danas beogradskoj gimnaziji „Patrijarh Pavle“ gde je održan javni čas u specijalizovanom IT odeljenju.\nJavnom času su prisustvovali premijerka Ana Brnabić, ministar prosvete, nauke i tehnološkog razvoja Mladen Šarčević, član Upravnog odbora Inicijative „Digitalna Srbija“ Dragan Tomić i direktor Fondacije Petlja Nebojša Vasiljević.\nTo je bilo prvo u nizu predavanja koja će gostujući predavači, IT stručnjaci zaposleni u kompanijama članicama Inicijative „Digitalna Srbija“ držati do kraja školske godine zajedno sa predmetnim nastavnicima u gimnazijskim IT odeljenjima.\n„Ove školske godine oformljena su 44 IT odeljenja, što je pet puta više u odnosu na prošlu godinu. Ovaj veliki iskorak bio je pre svega rezultat naše kampanje čiji je cilj bio da motiviše što više dece da upišu IT odeljenja“, kazala je premijerka.\nOna je navela da je kampanja sprovedena u partnerstvu sa Inicijativom „Digitalna Srbija“ i Fondacijom Petlja.\n„Bio je to pravi primer kako javni, civilni i privatni sektor mogu zajedno da rade u javnom interesu“, istakla je Brnabić.\n„Mladi ljudi i njihova pamet bili su i biće naš najveći brend u svetu. Oni će biti nosioci modernizacije Srbije jer vidim našu zemlju kao IT lidera u Evropi“, kazala je Brnabić.\nMinistar prosvete Mladen Šarčević rekao je da se projekat IT odeljenja sprovodi uspešno, odnosno da su prijemni ispiti, kao i današnje prvo obraćanje o značaju toga za učenike prošli bez ikakvih problema.\n„Ono što je jako važno dokazali smo da gimnazija može da bude stratetški bitnija škola, kako je to strategija predvidjala i mi smo već došli do toga da je 25,5 odsto učenika u gimnazijama. Znači, već smo za tri i po odsto popravili ono što se govorilo da je nemoguće. Uz to ide i reforma prve godine gimnazije što će dati jedan nov kvalitet i što ćemo analizirati iduće godine“, naveo je Šarčević.\nČlan Upravnog odbora Incijative „Digitalna Srbija“ Dragan Tomić je rekao da će jedna od aktivnosti u kampanji „Budimo pametni“, koja je pokrenuta pre par dana, biti i uključivanje gostujućih predavača iz privrede u rad IT odeljenja u gimnazijama.\n„Do kraja godine IT stručnjaci iz kompanija koje su članice Inicijative ‘Digitalna Srbija’ posetiće svako IT odeljenje i održaće predavanje o praktičnoj strani programiranja. Dodatno, Fondacija Petlja, koja je do sada bila prepoznatljiva po besplatnim materijalima za učenje programiranja u osnovnoj školi, od ove godine obezbedila je materijale i za prvi razred gimnazije“, kazao je Tomić.\nSpecijalizovana IT odeljenja imaju po maksimum 20 učenika koji se na časovima informatičkih i programerskih predmeta dele na grupe. Učenici će u toku četiri godine imati sedam specijalizovanih programerskih predmeta, a koji će im omogućiti da već na kraju gimnazije imaju solidna znanja iz oblasti programiranja.


Većina građana podržava evrointegraciju Zapadnog Balkana | EurActiv Serbia\nVećina građana podržava evrointegraciju Zapadnog Balkana\nČlanstvo u EU podržava 56% građana i 64% kompanija Zapadnog Balkana, rezultati su istraživanja Balkanski barometar koje sprovodi Savet za regionalnu saradnju (RCC). U istraživanju iz 2015. članstvo u EU podržavalo je 42% građana Zapadnog Balkana. Prema istraživanju, članstvo u EU podržava 61% mladih Zapadnog Balkana.\nPredstavljajući 4. jula rezultate na samitu Berlinskog procesa u Poznanju, generalna sekretarka RCC Majlinda Bregu rekla je da je to prvi put prvi put za pet godina, koliko se radi Balkanski barometar, da je više od polovine ispitanih građana podržalo evropsku integraciju regiona.\nNa panelu Povećavanje napora u pravcu transformacije regiona radi napretka na putu evropskih integracija, Bregu je kazala i da važnost regionalne saradnje prepoznaje 74% građana i 67% kompanija.\nDa bi poslovne i trgovinske veze unutar regiona trebalo da budu poboljšane veruje 53% građana Zapadnog Balkana.\nUkupno gledano, zadovoljstvo građana situacijom u regionu konstantno je u porastu, ali je ipak manje od polovine njih zadovoljno tom situacijom - 44%, u poređenju s 35% 2015. godine.\nZa 60% građana Zapadnog Balkana nezaposlenost je najveći problem, za 47% to je ukupna ekonomska situacija, a sve više brinu i zbog korupcije (26%) i odliva mozgova (13%). Svoj socioekonomski status 69% građana ocenilo je kao prosečan, dok je 26% navelo da je ispod proseka, a 16% da ne može da priušti osnovne potrepštine.\nKompanije su više optimistične nego ranije - 61%, što je znatan skok u odnosu na 47% pre četiri godine.\nGotovo 40% kompanija očekuje da će zaposliti nove radnike sledeće godine.\nKad je reč o zaposlenosti, zabeležen je pad od osam odsto - svega 34% ispitanih reklo je da je zaposleno, za razliku od 42% u istraživanju 2018. godine.\nDa je digitalizacija javnih usluga ključ za povećanje transparentnosti i smanjenje korupcije smatra 58% kompanija Zapadnog Balkana, navela je Bregu.\nVećina građana - 61%, rekla je da je nezadovoljna naporima vlade na suzbijanju korupcije, za razliku od 70% u prethodnom istraživanju.\nPrvi put otkako se radi Balkanski barometar, većina ispitanika - 27%, rekla je da naporan rad smatra najvažnijim faktorom za napredovanje u životu, a ne poznavanje određenih ljudi (26%), dobro obrazovanje (23%), sreću (14%) ili pripadnost bogatoj porodici (sedam odsto).\nKad je reč o socijalnoj inkluziji ranjivih grupa, svega 40% građana Zapadnog Balkana smatra da je u redu da njihova deca idu u školu s romskom decom, 39% nema problem da radi s Romima, a svega devet odsto smatra prihvatljivim brak s osobom iz romske populacije. Da ne bi zaposlilo pripadnika romske zajednice reklo je 12% kompanija.\nČak 67% kompanija navelo je da ne zapošljava pripadnike društveno ranjivih grupa.\nDa uopšte ne koristi internet reklo je 26% ispitanika.


Vesti online / Srpski informativni portal / Zajedno protiv ilegalnih migranata\n- Za Austriju i Mađarsku, a i za celu EU, to je veoma bitno pitanje jer u poslednjem periodu dolazi do velikog broja ilegalnih migranata koji preko Grčke, Makedonije, Turske, Bugarske, Albanije ili administrativne linije sa Kosovom i Metohijom prelaze u Srbiju a iz Srbije idu dalje ka zapadnoj Evropi - rekao je Dačić.\nMimo zakona još dalje do "boljeg sutra"\nPrema njegovim rečima, deklaracija je veoma bitna i za Srbiju jer je samo u prvoj polovini godine bilo oko 2.000 ilegalnih migranata koje je srpska policija zaustavila u pokušaju prelaska granice.\nDačić je objasnio da je potpisivanje zajedničke deklaracije veoma bitno i za ukupne odnose Srbije u daljem toku evropskih integracija.\n- Deklaracija podrazumeva i da će Srbija dobiti pomoć kroz tehnološko opremanje uprava granične policije radi bolje kontrole granične linije između Mađarske i Srbije - rekao je on i dodao da dokument podrazumeva i zajedničku kontrolu i intervencije a kasnije i harmonizovanje srpskog zakonodavstva kada je reč o potpunoj integraciji u šengenski prostor.\nDeklaracijom je predviđeno i da resorni ministri Austrije i Mađarske pomognu Srbiji da dobije novac iz pretpristupnih fondova EU radi unapređenja zaštite granica u cilju sprečavanja ilegalnih migracija.


Radnici Željezare blokirali ulaz u Zenicu i prilaz kamiona ArcelorMittalu - Klix.ba\n19.1.2018. u 15:26\nBlizu 150 radnika Željezare Zenica danas je blokiralo ulaz u Zenicu s magistralnog puta M-17 zbog toga jer sastanku u direkciji nisu prisustvovali ministar Nermin Džindić i direktor ArcelorMittala Zenica Biju Nair.\nOvu informaciju za Klix.ba je potvrdio predstavnik Sindikata radnika Željezare Avdija Halilović.\n"Blizu150 radnika je odlučilo blokirati ulaz u ArcelorMittal jer su nadležni nezainteresovani za naše probleme. Danas je trebao biti održan sastanak gdje su nas trebali upoznati o detaljima jučerašnjeg sastanka u Sarajevu, ali oni se nisu pojavili. Ja se nadam da ćemo se brzo skloniti kako ne bi reagovala policija", izjavio je Halilović.\nNakon današnjeg okupljanja i blokade upozorenja radnici su najavili da će u ponedjeljak stupiti u štrajk glađu sve dok im se ne obrate predstavnici Federalne vlade u čijem je vlasništvu Željezara Zenica.\nPodsjetimo, pred Općinskim sudom u Zenici pokrenut je stečaj Željezare, a radnici kažu da im duguju 13 plata.


Srpski narod Crne Gore poklonio zvono crkvi u Andrićgradu (foto) - Sputnjik Srbija\nSrpski nacionalni savet Crne GoreSrpski nacionalni savet Crne Gore\n20:01 27.09.2018 Preuzmite kraći link\nPredsednik Saveta dr Momčilo Vuksanović istakao je da im je blagoslov od Boga, Svetog Vasilija Ostroškog i Svetog kneza Lazara što učestvuju u velikom projektu režisera Emira Kusturice, koji je i ktitor hrama.\n„Da se traži donator za najveće zvono saznali smo prošle godine na Sajmu knjiga u Višegradu, gde su predstavljena i naša izdanja. Uspeli smo da prikupimo dovoljno sredstava za kupovinu zvona, što će nam biti i povod da svake godine učestvujemo, kao članovi Saveta, na kulturnim manifestacijama, da zajedno širimo ljubav, preskačemo veštačke granice između jednog naroda i da uvek, i u dobru i zlu, budemo zajedno“, kazao je Vuksanović.\nOn je naglasio da je zvono poklon srpskog naroda iz Crne Gore.\nSveštenik i starešina Hrama Svetog kneza Lazara Dragan Vukotić je potvrdio da je masa zvona koje je darivao Srpski nacionalni savet veća od 1.200 kilograma.\nDelegacija Srpskog nacionalnog saveta posetila je Mećavnik i Drvengrad, gde je upriličen i susret sa proslavljenim filmskim režiserom Emirom Kusturicom, koji je idejni tvorac i osnivač Drvengrada i Andrićgrada.\nzvono, Andrićgrad, Crna Gora


Srbija ne treba da brine za košarkašku budućnost\nKapiten košarkaške reprezentacije Miloš Teodosić rekao je da Srbija ne treba da brine za budućnost košarke jer je neverovatno talentovana nacija, ali da su za rezultate potrebna ulaganja.\n“Misim da nikada nećemo imati brigu oko budućnosti jer smo neverovatno talentovana nacija za košarku. Ipak, osim toga potrebno je da verujemo u svoju decu i da nekada i svesno žrtvujemo rezultat da bismo od klinaca napravili šampione. Naravno, potrebno je i ulaganje, a košarka je jedan od sportova koji je mnogo doprineo afirmaciji Srbije”, rekao je Teodosić u intervjuu agenciji Beta.\nTeodosić je istakao da mu se posebno dopada srpski centar Nikola Jokić, koji nastupa za Denver u NBA ligi.\n“Nemam potpuni uvid u sve srpske talente pa ću se ovoga puta setiti onoga koji možda više i nije talenat nego već izgradjen košarkaš. Mislim na Nikolu Jokića, NBA košarkaša”, kazao je ovaj 28-godišnji plejmejker.\nTeodosić će na leto pokrenuti košarkaški kamp pod nazivom “TEO4”, koji će trajati od 10. jula do 11. avgusta i čija će baza biti na Srebrnom jezeru. Kako je naveo, planirane su četiri smene pod nadzorom četiri renomirana stručnjaka, čija imena još ne želi da otkrije.\n“Ideja je zaživela posle nekoliko godina i za sada je realizujemo po planu. TEO4 će svoju bazu imati na Srebrnom jezeru koje je zaista mesto sa svim uslovima za dečake od 10 do 16 godina da uče košarku. U fazi smo izgradnje četiri terena od kojih će jedan biti pokriven, a ujedno i renoviramo hotel, odnosno smeštaj za decu. Uslovi će biti kakvi i treba da budu za decu koja uče da igraju i vole košarku. Program sam lično pisao uz, naravno, pomoć dokazanih trenera, a ujedno ću biti prisutan na kampu, shodno svojim obavezama, kako bi deca imala maksimalnu podršku i pomoć. Pripremili smo i poklone za svakog učesnika odnosno majice, dresove i šortseve, kako bi zauvek imali uspomene sa kampa”, rekao je Teodosić.\nSrbija je letos zauzela četvrto mesto na Evropskom prvenstvu, pošto je izgubila od Litvanije u polufinalu, a potom i od domaćina Francuske u borbi za bronzanu medalju.\nTeodosić je istakao da je reprezentacija izvukla pouke i da veruje u bolji rezultat na svakom narednom takmičenju.\n“Svakako bi najbolje bilo da smo osvojili titulu i da smo se plasirali direktno na Olimpijske igre, ali nismo i idemo dalje. Utisci su sumirani, pouke izvučene i ostaje nam samo da verujemo da će svako sledeće takmičenje biti bolje. Motiv imamo uvek, bez obzira na to da li je iza nas uspeh ili neuspeh”, naveo je Teodosić.\nKada je reč o njegovim nastupima za ruski CSKA iz Moskve, Teodosić je kazao da je vreme da sa ruskim klubom osvoji Evroligu.\n“Ako mene pitate, moje želje odnosno ambicije, uvek je vreme. Ipak, i drugih 12 košarkaša u dresu rivala želi pobedu pa videćemo kakvog ćemo uspeha biti ove sezone. Imamo kvalitet, imamo samopouzdanje i nadamo se pobedama na svakoj sledećoj utakmici, jer je fajnal for još daleko”, kazao je on.


Tanjug 29. maja 2021. 12:28\nBANJALUKA – Američka kompanija Bel Internešenel Laboratoris (Bell International Laboratories), sa sedištem u Mineapolisu uskoro bi trebalo da otvori pgon u Banjaluci, potvrdio je ambasador Bosne i Hercegovine u SAD-u, Bojan Vujić, za „Nezavisne novine“.\nKompanija se bavi proizvodnjom farmaceutskih i proizvoda za ličnu higijenu i kozmetiku a, prema rečima Vujića, investicija bi trebalo da se odvija u dve faze i planirano je da se zaposli 200 radnika.\n“Prva faza investicije je 15 milona dolara i 75 radnih mesta, a druga faza iznosi 12-14 miliona dolara i 125 radnih mesta“, naveo je ambasador i izrazio zadovoljstvo što je ova kompanija odlučila, pored mnogih drugih ponuda iz brojnih zemalja, da investira u Republiku Srpsku i da otvori fabriku u Banjaluci.\nVujić je istakao da je cilj uprave kompanije Bel da im Banjaluka bude baza odakle će svoje proizvode izvoziti na tržište Evropske unije.\nDirektor Bel Internešenela Mo Saremi i Vujić će krajem jula boraviti u Banjaluci kada bi trebalo da budu dogovoreni detalji realizacije ovog projekta, a kako ambasador ističe, “ovo je samo početak investicija u Republiku Srpsku iz Amerike”.


Dragan Čović od danas na čelu Doma naroda parlamenta BiH - Narod.ba\nVijesti 28. Oktobra 2019.\nDragan Čović od danas je predsjedavajući Doma naroda Parlamentarne skupštine BiH. U narednih osam mjeseci, prema načelu redovne rotacije, funkciju prvog zamjenika predsjedavajućeg Doma naroda Parlamentarne skupštine BiH obavljaće Nikola Špirić. Drugi zamjenik predsjedavajućeg biće Bakir Izetbegović, saopšteno je iz Parlamentarne skupštine BiH.\nDragan Čović od danas je predsjedavajući Doma naroda Parlamentarne skupštine BiH.\nU narednih osam mjeseci, prema načelu redovne rotacije, funkciju prvog zamjenika predsjedavajućeg Doma naroda Parlamentarne skupštine BiH obavljaće Nikola Špirić.\nDrugi zamjenik predsjedavajućeg biće Bakir Izetbegović, saopšteno je iz Parlamentarne skupštine BiH.


Knežević: Odluku o učlanjenju Crne Gore u NATO jedino mogu donijeti crnogorski građani na referendumu – DNP\nOdluka Ministarskog savjeta NATO – a da uputi uslovnu pozivnicu Crnoj Gori dodatno će produbiti podjele u našoj državi, jer se radi o činu suprotnom većinskoj volji crnogorskog naroda. I političkom laiku je jasno da ova odluka nije motivisana reformskim dostignućima Đukanovićevog režima, već isključivo geopolitičkoj projekciji koja ima za cilj dalju konfrontaciju ove vojne alijanse sa Rusijom. Osim što je dramatično pogoršao odnose sa našim dokazanim istorijskim prijateljem i saveznikom Rusijom, Đukanović je od Crne Gore napravio atraktivnu destinaciju za terorističko djelovanje, koje se iz Sirije i Iraka proširilo na Evropu, i Balkan.\nTime je predsjednik DPS – a preuzeo odgovornost da Crna Gora bude sitna moneta za potkusurivanje koju bi na globalnom kockarskom stolu NATO članice koristile kao sitniš koji će prebacivati od Iraka do Avganistana i ostalih svjetskih žarišta. A što se tiče eventualnog NATO kišobrana koji bi bio raširen iznad Crne Gore ako joj zaprijeti bilo kakva opasnost od terorizma, nažalost, imali smo priliku da tu NATO solidarnost vidimo u Francuskoj i Belgiji.\nMoja je dužnost da još jednom upozorim Mila Đukanovića da odluku o učlanjenju Crne Gore u NATO jedino mogu donijeti crnogorski građani na referendumu. Svako drugo rješenje izazvalo bi nesagledive posljedice po Crnu Goru za koje bi isključivu odgovornost snosio premijer Đukanović.\nZbog toga DNP, kao što smo i najavili, planira intenzivirati aktivnosti na promovisanju koncepta vojne neutralnosti Crne Gore i održavanju referenduma koji bi garantovali Rusija i NATO. Većinski interes crnogorskih građana da naša država ostane vojno neutralna predstavlja državni i politički imeprativ koji mora biti realizovan uz primjenu svih raspoloživih demokratskih sredstava, i mi ni po koju cijenu nećemo odustati od naše pravedne borbe. Crnogorski narod se u svojoj slavnoj istoriji nalazio pred mnogo većim iskušenjima nego što je uslovna pozivnica od NATO – a, i zato nemam dilemu da će većinska Crna Gora biti na istorijskoj vertikali naših predaka kako bi zaštitili budućnost naših potomaka.\nAdministrator DNP\t2015-12-02T15:54:35+01:00\tDecember 2nd, 2015|


Predsjednik Evropskog udruženja turističkih agencija i tur-operatora ECTTA Lars Tikier i predsjednik Crnogorskog Turističkog Udruženja CTU Žarko Radulović svečano su otvorili u hotelu Splendid u Bečićima 111. zasijedanje ove Evropske Asocijacije.\nDo subote će o trendovima rasta i razvoja turističke privrede raspravljati 85 predstavnika iz 29 država Evrope.\nPredjednik ECTTA-e Lars Tikier je poželio uspješan rad učesnicima i pohvalio Crnogorsko turističko Udruženje za organizaciju skupa, budući da je, kako je nagalsio, Crna Gora kao jedna od najmlađih članica uspjela i u organizacionom smislu da uhvati korak sa ostalim državama Evrope članicama ECTAA-e.\nTikier vjeruje da će i polugodišnje zasijedanje najistaknutijih turističkih djelatnika u hotelu Splendid biti dodatni inpuls za promociju Crne Gore kao destinacije na evropskom tržištu.\nPredsjednik Crnogorskog Turističkog Udruženja Žarko Radulović kazao je da mu je izuzetna čast što je Crna Gora domaćin skupa na kojem se raspravlja o najvažnijim pitanjima koji utiču a nerijetko i određuju pravce razvoja evropske i svjetske turističke privrede.\nECTAA predstavlja više od 70 hiljada turističkih agencija i turoperatora, čiji se promet procjenjuje na oko 300 milijardi eura.\nCilj asocijacije je da predstavlja stavove turističke industrije na nivou EU. Prati sva pitanja pravnog, ekonomskog i tehničkog karaktera koji se odnose na turističku privredu.


Bar: Glavni gradski stadion u novom ruhu, najveća investicija u sportsku infrastrukturu u posljednjih 10 godina | Kodex.ME\n10. 08. 2019 - 14:54 Autor: Kodex\nU pitanju je, kako se navodi najveća investicija u sportsku infrastrukturu u Baru u posljednjih 10 godina, od preko pola miliona eura.\nRaičević je istakao da Opština Bar ostaje posvećena stvaranju neophodnih uslova za razvoj sporta i rekreacije u Baru, te da je u pitanju jedna od ključnih oblasti života za kvalitetan razvoj djece, zdravlje svih gradjana, ali i profesionalni razvoj sportista.\n"Nakon završetka rekonstrukcije atletske staze, pristupilo se postavljanju preko 2000 sjedišta na tribinama, po prvi put od postojanja gradskog stadiona. Radovi su u završnoj fazi na ugradnji novog busena na glavnom gradskom stadionu, što prati i moderan sistem drenaže i automatskog navodnjavanja.", saopštio je Sportsko-rekreativni centar Bar.\nKada radovi budu okončani, kako se dodaje, građani i posjetioci Bara imaće mogućnost da koriste ove sadržaje, u skladu sa novim pravilima i bezbjednosnim standardima i praksama modernih sportskih kompleksa.\nVatrogasci u PG dobili specijalizovano vozilo za gašenje šumskih požara i ljetnje uniforme 02.06


Momirović, Gojković i Živković u obilasku radova na brzoj saobraćajnici - Va1.info\nNaslovna/Vesti/Momirović, Gojković i Živković u obilasku radova na brzoj saobraćajnici\nMinistar građevinarstva, saobraćaja i infrastrukture Tomislav Momirović, uz prisustvo gradonačelnika Grada Valjeva Lazara Gojkovića i predsednika opštine Lajkovac Andrije Živkovića, obišao je gradilište brze saobraćajnice Valjevo - Lajkovac, i istakao zadovoljstvo dinamikom radova.\nValjevo će u bliskoj budućnosti postati jedan od motora razvoja Srbije.\nTo je, prilikom obilaska radova na brzoj saobraćajnici Valjevo – Lajkovac, izjavio ministar građevinarstva, saobraćaja i infrastrukture Tomislav Momirović.\nOsim Momirovića, radove su obišli i gradonačelnik Grada Valjeva Lazar Gojković i predsednik opštine Lajkovac Andrija Živković.\nSagovornici su se usaglasili da je brza saobraćajnica izuzetno važan projekat i za Valjevo i za Lajkovac.\nRadovi u toku na brzoj saobraćajnici Valjevo – Lajkovac koji će Valjevo na kvalitetniji način spojiti sa auto-putem „Miloš Veliki“\n„Brza saobraćajnica dovodi u Valjevo strane investitore. Planiramo da otvorimo 1.000 novih radnih mesta u ovoj godini. Samo ‘Hansgroe’, kao svetski lider u svojoj delatnosti, otvara 500 radnih mesta, a svega toga ne bi bilo da ne postoji perspektiva izgradnje ovog puta“, rekao je Momirović i dodao da će brza saobraćajnica imati 18 kilometara, a da je vrednost projekta 158 miliona evra.\nRadni sastanak predstavnika Vlade Republike Srbije, Grada Valjeva, Opštine Lajkovac i izvođača radova kompanije „Šandong“\nRadove na brzoj saobraćajnici izvodi kineska kompanija „Šandong“, a oni se odvijaju planiranom dinamikom.\nMomirović je zato zaključio da da će Valjevo dobiti primat u Zapadnoj Srbiji, a za nekoliko godina postati i motor razvoja Srbije.\nMinistar građevinarstva, saobraćaja i infrastrukture u Vladi Republike Srbije, Tomislav Momirović\nPrema njegovim rečima, stremi se plati od 1.000 evra i penzijama većim od 400 evra, i zaustavljanja neće biti dok se zacrtani cilj ne ostvari. U prilog tome, kako je rekao, govore i podaci o 1200 kilometara auto-puteva i brzih saobraćajnica koje se u Srbiji grade i projektuju.\n„Moram da se zahvalim kineskim partnerima, kompaniji „Šandong“ koja je praktično predfinansirala radove u prethodnih godinu i po dana. To je jako velika pomoć i jako velika podrška i ovaj projekat je nešto što će dati Valjevu primat u ovom delu Zapadne Srbije. Takođe će i Lajkovcu dati jedan novi kvalitet u smislu saobraćajnog čvorišta ovog dela auto-puta Miloš Veliki i to je ono o čemu pričamo kada govorimo da ponovo gradimo i izgrađujemo našu državu“, zaključio je Momirović.\n„Izgradnjom brze saobraćajnice ostvarujemo višedecenijski san povezivanja centra Kolubarskog okruga sa ostatkom Srbije. Sada to činimo povezivanjem Valjeva sa auto-putem „Miloš Veliki“, a to je od velikog značaja za sve opštine Kolubarskog okruga. Imajući u vidu skoro otvaranje dve fabrike u Valjevu, i novih radnih mesta, jasno je koliko je ova saobraćajnica bitna i za Lajkovac“, poručio je Živković.\nPredsednik opštine Lajkovac Andrija Živković, gradonačelnik Grada Valjeva Lazar Gojković i ministar građevinarstva, saobraćaja i infrastrukture Tomislav Momirović\nGojković: Izgradnja brze saobraćajnice strateški najvažniji projekat za Valjevo\nGojković je istakao da je izgradnja brze saobraćajnice strateški najvažniji projekat za taj grad, koji ga povezuje sa “Milošem Velikim“ i ostatkom Srbije.\n„Najveći značaj se ogleda u sve većem interesovanju stranih investitora za dolazak u Valjevo, a dokaz toga su dva ugovora koje smo potpisali prošle godine sa nemačkim kompanijama, od kojih je jedna započela izgradnju svoje fabrike, dok će druga to učiniti u martu. To će doneti nova radna mesta za građane, ne samo Valjeva, nego čitavog Kolubarskog okruga“, rekao je Gojković.\nGradonačelnik Grada Valjeva Lazar Gojković\nDeonica Iverak – Lajkovac dužine 18,3 km sa po dve trake u oba smera, projektovana za brzinu do 100 kilometara na sat, povezaće Valjevo s autoputem „Miloš Veliki“ (E-763), kao i delove Republike Srpske, odnosno Bosne i Hercegovine s autoputem „Miloš Veliki“ i dalje preko Koridora 10, sa Bugarskom i Grčkom.\nObilazak radova brza saobraćajnica Valjevo Lajkovac


Osmani proglasila ponedeljak danom žalosti zbog saobraćajne nesreće u Hrvatskoj - Gorapress.net\n26.07.2021. u 10:01\nOsmani proglasila ponedeljak danom žalosti zbog saobraćajne nesreće u Hrvatskoj\nKosovska predsednica, Vjosa Osmani, odlučila je da se ponedeljak – 26. jul, proglasi danom žalosti radi odavanja počasti građanima Kosova, koji su tragično poginuli u saobraćajnoj nesreći u Hrvatskoj.\nDeset osoba je poginulo, a 44 povređeno u saobraćajnoj nesreći koja se dogodila u ranim jutarnjim satima nedaleko od Slavonskog Broda u Hrvatskoj kada je autobus sleteo sa puta. Reč je o građanima iz dijaspore koji su se autobusom kompanije sa Kosova, Deva Tours, uputili iz Frankfurta ka Prištini.\nHrvatska policija i tužilaštvo otvorili su istragu. Saopštili su da se o uzrocima sletanja autobusa sa puta još uvek ne može govoriti, ali i potvrdili da je vozač, koji je priznao da je „na trenutak zaspao“ za volanom, uhapšen.\nPovodom nesreće koja se dogodila u Hrvatskoj, danas se oglasio veliki broj prištinskih zvaničnika – predstavnika vlasti i opozicije, koji su uputili saučešće porodicama.\nMeđu njima je bila i Vjosa Osmani, koja od otvaranja Olimpijade boravi u Japanu.\nKako je saopšteno danas iz kosovskog predsedništva, ona je odlučila da prekine posetu ovoj zemlji i da se sutra vrati na Kosovo.\nKosovski premijer, Aljbin Kurti, sa druge strane, zajedno sa delegacijom ministara, otputovao je danas za Hrvatsku.\nKurti: Ponuda Kosova je da obe strane uklone probne tablice


Otvoren poziv za predloge Projektnog fonda Kuće ljudskih prava 2022 – ICR\nKrug aplikanta: organizacije civilnog društva\nOblast podrške: ljudska prava, civilno društvo\nGeografska oblast podrške: cela Srbija\nFond pruža podršku kreativnim i strateškim projektima za unapređenje prioriteta ljudskih prava u zemljama sa Kućama ljudskih prava. Projektni fond – Od kuće do kuće – podržava dinamične projekte civilnog društva za rešavanje specifičnih i lokalnih izazova u obasti ljudskih prava. U implementaciji ovih projekata Kuće ljudskih prava i njihove organizacije članice imaju priliku da rade sa drugim kućama ljudskih prava i širim organizacijama civilnog društva i akterima u svojim zajednicama i zemljama. Prihvatljivi projekti su oni koji se posebno fokusiraju na jednu od sledećih tema: 1. Zastupanje u vezi sa slobodom udruživanja, okupljanja ili izražavanja i slobodom da se bude branilac ljudskih prava. Ovo može uključivati napore za jačanje domaćih politika i zakona, povećanje odgovornosti lokalnih vlasti i institucija i/ili jačanje međunarodnih mehanizama i standarda. 2. Promovisanje i zaštita slobode udruživanja, okupljanja ili izražavanja i slobode da se bude branilac ljudskih prava u zemlji koja ispunjava uslove. 3. Obrazovanje o ljudskim pravima i podizanje svesti, uključujući uključivanje mladih ili profesionalnih grupa. 4. Zaštita branitelja ljudskih prava i organizacija za ljudska prava. 5. Promovisanje zdrave organizacione kulture i prevencija sagorevanja među organizacijama za ljudska prava. 6. Podrška ranjivim grupama, kao što su žene i deca, manjine, ljudi u udaljenim područjima. Fond će dati prioritet projektima koji uključuju jednu ili više od sledećih komponenti: 1. Predložena nova partnerstva, uključujući pojedince, pokrete i aktere izvan mreže i tradicionalnih organizacija za ljudska prava, takođe aktere koji rade van glavnih gradova 2. Pozitivni uticaj na stanje ljudskih prava širom Istočne Evrope, Kavkaza i/ili Zapadnog Balkana; 3. Predložena podela troškova ili doprinosa u naturi od strane organizacija koje se prijavljuju (tj. – prostor u sali za sastanke, smeštaj u prostorijama u vlasništvu kuće, sufinansiranje, itd.; i, 4. Iskorištavanje postojećih resursa u okviru mreže kuća ljudskih prava, kao što su izveštaji, izložbe, knjižice, edukativni materijal itd.\nRok za prijavu na konkurs 14.04.2022. do 17 h\nTagged FONDACIJA KUĆA LJUDSKIH PRAVA


Ovo je pravi razlog ženske preljube\n► Ovo je pravi razlog ženske preljube\nLjudi varaju iz mnogo razloga, ipak to koje ste polne pripadnosti ima uticaj na zašto varate.\nKako naglašavaju psiholozi, žene varaju onda kada nisu emocionalno ispunjene, dok muškarci varaju onda kada su nezadovoljni fizičkim kontaktom u vezi. Istraživanja pokazuju da se žene često odluče na prevaru onda kada se osećaju prazno na emocionalnom planu u vezi ,ali i kada se osećaju usamljeno.\nMuškarci varaju onda kada u vezi nemaju redovne seksualne odnose, ali i onda kada osete da su privlačni nekoj drugoj ženi.\n“Bila sam usamljena, nisam osećala da sam bila povezana sa partnerom, bili smo daleki jedan drugom, onda sam ga prevarila”, izjavila je jedna učesnica u istraživanju. Neverne žene naglašavaju da od onog sa kojim varaju partnera žele samo da ih pogleda u oči i da ih ponovo učini da se osećaju kako su poželjne.\nRezultati pokazuju da su žene sklonije tome da se zaljubljuju u osobu sa kojom varaju partnera nego muškarci. Pokazalo se da je veći procenat nevernih žena među onima čije su i majke bile neverne.\nUhapšeni zbog prevare sa kupoprodajom stanova u Beogradu\neogradska policija uhapsila je S.Đ. (50) i S.S. (50) zbog prevare sa nekretninama kojima su na nezakonit način stekli imovinsku korist od 174.000 evra, saopšteno je danas.


NovaEnergija.net » Zašto ne treba gledati pornografiju na mobilnom telefonu Zašto ne treba gledati pornografiju na mobilnom telefonu – NovaEnergija.net\nZašto ne treba gledati pornografiju na mobilnom telefonu\nwritten by Jelena Jovičić September 9, 2017\nAko spadate u onu grupu ljudi koja “filmove za odrasle” voli da gleda na svom mobilnom telefonu, možda će vas iznenaditi vest da vaša navika nije onoliko tajna koliko ste mislili.\n“Gledanje porno filmova na mobilnim telefonima predstavlja mnogo veću pretnju po bezbednost korisnika od gledanja pornografije na desktop računarima“, saopštila je tehnološka kompanija Wandera.\n“Operativni sistemi na smartfonima (naročito Android) daleko su manje bezbedni od operativnih sistema na desktop računarima, s obzirom na veliki broj ranjivosti koje bi sajber kriminalci mogli lako da zloupotrebe“, upozorava kompanija.\nZašto ne treba gledati pornografiju na mobilnom telefonu was last modified: September 9th, 2017 by Jelena Jovičić\nAndroidmobilni telefonpornografijasadržaj za odrasletopzaštita\nSlovenački startap za 5 minuta skupio 10 miliona dolara\nNije šala: Microsoft napravio aplikaciju samo za...\nDubai predstavio prvi sopstveni font!\nDeci mlađoj od dve godine ne poklanjati...\nInteligentni pretraživači za budućnost samostalnih putovanja\nKo bude gledao klipove ISIS-a, u zatvor...


VLADA SRBIJE DALA SAGLASNOST ZA NABAVKU LEKA REMDESIVIR – Radio Televizija Caribrod\nVLADA SRBIJE DALA SAGLASNOST ZA NABAVKU LEKA REMDESIVIR\n15/10/2020 15/10/2020 RT Caribrod\t0 Comments\tDimitrovgrad, Remdesivir\nVlada Srbije usvojila je Zaključak o saglasnosti za pribavljanje leka Remdesivir, koji se koristi u lečenju obolelih od zarazne bolesti COVID–19, u okviru Mehanizma sporazuma o zajedničkoj nabavci medicinskih sredstava, saopštila je Vlada nakon sednice 15. oktobra.\nRemdesivir je od ponedeljka 12. oktobra dostupan u Srbiji a, kako je ranije izjavila direktorka Republičkog fonda za zdravstveno osiguranje (RFZO) Sanja Radojević Škodrić, prošao je sve procedure pre nego što je pušten na tržište.\n„To je veoma skup lek koji se daje samo u određenoj fazi bolesti i uz konzilijarnu odluku“, rekla je Radojević Škodrić za Radio-televiziju Srbije (RTS).\nEvropska komisija (EK) izdala je u julu uslovno odobrenje za Remdesivir za lečenje protiv COVID-19 i to je prvi lek koji je odobren na nivou Evropske unije (EU) za lečenje protiv korona virusa.\nUslovno odobrenje stavljanja leka u promet jedan je od regulatornih mehanizama EU za olakšavanje ranog pristupa lekovima koji ispunjavaju medicinske potrebe, uključujući one za hitne situacije u slučajevima pretnje javnom zdravlju kao što je trenutna pandemija.\n← PREDSTAVLJEN NACRT PROSTORNOG PLANA OPŠTINE DIMITROVGRAD\nDANAS POČINJE NAGRADNA IGRA „UZMI RAČUN I POBEDI 2020“ →\n29/11/2018 29/11/2018 RT Caribrod\t0\nSLUŽBENICI POLICIJE I CARINE SU NA GRANIČNOM PRELAZU GRADINA SPREČILI KRIJUMČARENJE 1,5 TONE MARIHUANE\n17/09/2019 17/09/2019 RT Caribrod\t0\nДАНАС СЕ НАСТАВЉА МИНИРАЊЕ\n22/11/2016 RT Caribrod\t0


Bajaga - Blic Online\nGrađani i gosti iz inostranstva dočekali su Novu 2020. godinu u Novom Sadu. Okupljene su na trgu ispred Gradske kuće u novogodišnjoj noći zabavljali Bajaga i Instruktori, beogradska grupa Artan Lili i di-žej Mahmut Orhan iz Turske.\nIzgleda da je hrvatskim veteranima i ove godine trn u oku svaki potencijalni nastup Bajage i Instruktora na tlu Hrvatske. Naime, posle prošlogodišnje kampanje koja se vodila protiv njegovog nastupa na Danima piva u Karlovcu, kada je njegov nastup otkazan zbog navoda veterana da je "pevao četničke pesme" srpskim borcima dok je rat trajao, najpoznatiji rok državni neprijatelj Hrvatske iz Srbije, ponovo se našao na tapetu tamošnjih veterana i to iz istog razloga.\nBeograđani, ali i turisti koji odluče da Novu godinu dočekaju na prestoničkim ulicama, u 2019. će ući uz - Bajagu. Prema programu glavne manifestacije predviđeno je da upravo poznati pevač završi svoj nastup na bini ispred Doma Narodne skupštine pet minuta posle ponoći.\nSki Opening Kopaonik ove godine biće potpuno drugačiji nego do sada! Otvaranje skijaške sezone obeležiće nastupi poznatih muzičara, kao i jedan potpuno nov prostor za zabavu nakon skijanja. Ski Opening Kopaonik trajaće tokom dva uzastopna vikenda - od 6. do 9. decembra i od 13. do 16. decembra, u organizaciji Skymusic-a, MK Resort-a i Skijališta Srbije.\nDoček Nove 2019. godine na beogradskim trgovima trajaće tri dana, od 30. decembra do 2. januara, a prema nezvaničnim informacijama koje su se pojavile u medijima, glavne zvezde na bini ispred Doma Narodne skupštine biće Bajaga i Haris Džinović.\nSednicom o budžetu Karlovca dominirala je rasprava o pitanju odgovornosti gradonačelnika Damira Mandića (HDZ) zbog otkazivanja koncerta "Bajage i instruktora" na ovogodišnjoj manifestaciji karlovački Dani piva.\n"ON BI TO TREBALO DA ZNA" Linti zasmetala Bajagina izjava: Treba da bude ponosan što je 1993. pevao u Kninu\nMomčilo Bajagić Bajaga, čiji je koncert u Karlovcu nedavno otkazan na zahtev dela udruženja hrvatskih ratnih veterana, izjavio je da razume njihovo nezadovoljstvo, ali da on za to nije kriv, a predsednik Saveza Srba iz regiona Miodrag Linta mu je danas zamerio na takvom stavu.


Lajčak i Palmer o dijalogu: Na stranama je da identifikuju kompromis – Dnevni Magazin\nLajčak i Palmer…\n“Nije na SAD da govore u čemu će se sastojati kompromis, koji je neophodan, to nije posao ni Miroslava Lajčaka, to je na stranama učesnicama dijaloga, dijalog ne vode ni SAD ni EU, već strane u dijalogu, a EU i SAD ga nadgledaju”, rekao je Palmer na konferenciji za novinare u Prištini.\nIzaslanik EU je dodao da je saradnja EU i SAD u vezi sa dijalogom odlična, a da je sa Metjuom Palmerom došao u Prištinu da što bolje pripreme prvi sastanak predsednika Srbije Aleksandra Vučića i kosovskog premijera Aljbina Kurtija za nekoliko dana u Briselu.\nKritikujući novinare u Prištini da mu pripisuju da je ranije govorio nešto o formiranju Zajednice srpskih opština, Lajčak je ponovio da strane potpisnice treba da sprovedu ono što se dogovore i da to treba da bude praćeno i zakonima.\n“A kada će biti formirana zajednica i pod kojim uslovima, to treba da pokaže dijalog. A dijalog vode Priština i Beograd”, naveo je Lajčak.\nPalmer je dodao da bi Zajednica trebalo da bude formirana na osnovu sporazuma koji su potpisale dve strane.\nGodinu i po dana od početka pandemije, ova zemlja prijavila prvi slučaj zaraze


OTVORENA NOVA PRODAJNA KANCELARIJA MILENIJUM OSIGURANJA U BEOGRADU - Milenijum Osiguranje\nPočetna Novosti OTVORENA NOVA PRODAJNA KANCELARIJA MILENIJUM OSIGURANJA U BEOGRADU\nOTVORENA NOVA PRODAJNA KANCELARIJA MILENIJUM OSIGURANJA U BEOGRADU\nPosebna ponuda – poklon iznenađenja uz svaku kupljenu polisu u period od 1. do 20. avgusta\nBeograd, 01.08.2019. – Beograđanima je od početka avgusta na raspolaganju nova prodajna kancelarija Milenijum osiguranja u ulici Vojvode Stepe 166. Povodom otvaranja, svi klijenti koji u novoj prodajnoj kancelariji zaključe polisu osiguranja u periodu od 1. do 20. avgusta, očekuje poklon iznenađenja.\nOtvaranje novog prodajnog mesta u skladu je sa željom kompanije da klijentima i saradnicima bude svuda dostupna. Kvalitetan prodajni tim i u novom prostoru ostaje posvećen stalnom unapređenju kvaliteta svojih usluga\n- Milenijum osiguranje beleži kontinuirani trend rasta premije svih neživotnih osiguranja. Stabilnoj poslovnoj strategiji kompanije, pored pozitivnih rezultata poslovanja, svedoče i ostvarenja planova u domenu širenja prodajne mreže. Nastupajući period je u znaku daljeg jačanja tržišne pozicije i unapređenju kvaliteta usluge. Otvaranje nove prodajne kancelarije na Voždovcu u skladu je sa planom dodatnog jačanja prodajne mreže u mestima u kojima smo već prisutni, kao i daljeg razvoja u oblastima gde smo slabije zastupljeni. Posebno smo ponosni na kvalitetan stručni tim koji će u i ovom prostoru pružati najviši nivo kvaliteta usluge osiguranja postojećim i novim klijentima - izjavio je Predsednik Izvršnog odbora Milenijum osiguranja, Ljubiša Veljković.\nRadno vreme prodajne kancelarije na Voždovcu je svakog radnog dana od 8.00 do 19.00, kao i subotom od 9.00 do 14.00 časova. Sve dodatne informacije mogu se dobiti putem telefona +381 (11) 11 452 90 11.\n© 2019 Milenijum Osiguranje. Sva prava zadržana.


Policijski sat i ostale mjere ostaju na snazi još 14 dana, traži se uvođenje strožijih kriterija za prelazak granice | Kakanj-X\nPolicijski sat i ostale mjere ostaju na snazi još 14 dana, traži se uvođenje strožijih kriterija za prelazak granice\nPodršku je dobio i zaključak zastupnice Sabine Ćudić (Naša stranka), a koja je pozvala kantonalna ministarstva zdravstva da dostave izvještaj o borbi protiv pandemije koronavirusa sa posebnim osvrtom na stopu smrtnosti.\nNa kraju današnje sjednice Predstavnički dom Parlamenta FBIH usvojio je veći broj zaključaka koji se odnose na aktuelnu epidemiološku situaciju.\n1. Predstavnički dom Parlamenta FBiH traži od Vlade FBiH da naredi kantonima sa incidencijom novozaraženih većom od federalne uvođenje restriktivnijih mjera.\n2. Predstavnički dom Parlamenta FBiH traži od Vlade FBiH da zadrži postojeće epidemiološke mjere najmanje još 14 dana.\n3. Predstavnički dom Parlamenta FBiH traži da Vlada FBiH redovno, a najmanje jednom sedmično izvještava PD o stanju nabavke vakcina i procesu vakcinacije.\n4. Upućujemo inicijativu prema Vijeću ministara BiH za pooštravanjem kriterija za prelazak državne granice uvođenjem obaveze dokazivanja COVID-19 neutralnosti (negativan PCR ili antigenski test, potvrda o preboljelom COVID-19, potvrda o dvostrukoj vakcinaciji).\nKantonalna ministarstva zdravstva\nPredstavnički dom podržao je i zaključak da Vlada FBiH i Zavod za javno zdravstvo FBIH dostavi informaciju o broju respiratora u javnim zdravstvenim ustanovama (JZU) u FBiH. kao i da Vlada FBiH dostavi izvještaj o broju novouposlenih zdravstvenih radnika i opreme kupljene u JZU u FBiH na temelju ranije usvojenih zaključaka usvojenih u ovom Domu.


Ženski prostor - NIŠKA NEDELJA PONOSA\nNIŠKA NEDELJA PONOSA\nMesec jun poznat je kao MESEC PONOSA LGBT+ OSOBA svuda u svetu. Niš se do sada manjim aktivističkim akcijama pridruživao obeležavanju Međunarodnog dana ponosa LGBT osoba, 27. juna. Ove godine, prvi put u našem gradu, Udruženje građanki Ženski prostor, u okviru projekta Kolektiv ‒ Centar za unapređenje prava LGBT+ osoba organizuje NIŠKU NEDELJU PONOSA. Mnogobrojnim dešavanjima, koja će se odigrati u periodu od 27. juna do 2. jula 2017, želimo da promovišemo kulturu dijaloga i tolerancije, utičemo na smanjenjene diskriminacije i homofobije i povećamo vidljivost problema sa kojima se LGBT+ zajednica svakodnevno susreće.\nOsim toga, ovim festivalom želimo da ukažemo na važnost povezivanja i umrežavanja LGBT+ zajednice, državnih institucija i ustanova i većinske populacije, kao i uloge civilnog društva u tom procesu. Želimo da otvorimo siguran prostor za sve i da na kreativan način promovišemo LGBT+ kulturu.\nNIŠKA NEDELJA PONOSA organizovana je u saradnji sa brojnim organizacijama iz regiona koje se bave promocijom prava LGBT osoba, kao što su: Labris, Glic, Merlinka festival, Da se zna!, Gejten ‒ LGBTI, Sarajevski otvoreni centar; zatim u saradnji sa Lokalnom mrežom za prevenciju diskriminacije i podršku LGBT osobama u Nišu, a uz podršku Ambasade Kraljevine Holandije u Srbiji.\nPozivamo Vas da nam se pridružite, da zajedno pokažemo da je Niš i naš grad - mesto slobode, bezbednosti i podrške za sve njegove građane i građanke!


KURIR / NOVA BRUKA NOVOPAZARSKE POLICIJE: Opljačkan policijski magacin, lopovi odneli skupocenu tehničku robu! - Sandzaklive\nKURIR / NOVA BRUKA NOVOPAZARSKE POLICIJE: Opljačkan policijski magacin, lopovi odneli skupocenu tehničku robu!\nNovi Pazar – Iz magacina policijske uprave Novi Pazar koji se nalazi u novopazarskoj banji nestala je zaplenjena ukradena roba i stvari koje su otuđene tokom policijskih akcija ekskluzivno saznaje Sandžakhaber\n+30 # NP 2019-12-07 21:07\nTražite lopova u vašim redovima.\n+27 # Sandžak je vječan 2019-12-07 21:34\nPogledajte kakav je haos u saobraćaju i sve vi je jasno ko radi u policiji!?\n-10 # Mirko 2019-12-08 12:56\nHaos u saobracaju je jer su kice u frizider a auta par ili 3-4 mame ti ga spopedrknem\n+7 # tito junior 2019-12-08 15:20\nMirko pade. ti sapka hahahahahah


Učenička akcija PAPIRKO više nego uspešna - Srbobran Danas\nKategorija: deca, Društvo, Edukacija, škola\nČetvrti put za redom osnovna škola „Jovan Jovanović Zmaj“ organizuje akciju pod nazivom „Papirko“ kojom se želi postići da ekološka svest kod dece bude na visokom nivou, ali i da se pomogne samoj školi.\nU akciji „Papirko“ učestvovali su svi razredi osnovne škole a zadatak je bio da se prikupi što veća količina otpadnog papira koji će biti prodat kao reciklažna sirovina. Odeljenje koje sakupi najviše papira po običaju biva nagrađeno, a sredstva dobijena prodajom celulozne mase koriste se za kupovinu nastavnih sredstava, koja su školi uvek potrebna. Otkup papira kao i prethodnih godina vršila je firma Tehno Papir koja se bavi trgovinom sekundarnim sirovinama.\nNastavnica biologije Adrijana Vereš, kao i uvek jedna je od glavnih pokretača svih akcija u školi „J.J.Zmaj“, te je tako i ovog puta bila odgovorna da se „Papirko“ uspešno organizuje i privede kraju. Biološka sekcija „Pužići“ je dala svoj veliki doprinos Papirku koji je ove godine bio održan u subotu 6. oktobara, što je i ovo dešavanje učinilo delom“Dečije nedelje“ koja se u našoj opštini obeležava nizom aktivnosti.\nGrađani Srbobrana rado su se odazivali na pozive dece da doniraju svoj otpadni papir kako bi akcija uspela, a mnogi su se ponudili da i prevezu veće količine sirovine. Deca su vrlo aktivno učestvovala u donošenju papira na sabirno mesto, u dvorištu osnovne škole. Svaka pojedinačna donacija papira je merena kako bi na kraju moglo da se odluči koje odeljenje od 15 prijavljenih je pobedilo. Pobedničko odeljenje dobilo je veliki slatki paket, odnosno svaki učenik ponaosob, a svi ostali učesnici bili su nagrađeni utešnim paketićima. Najbitnije od svega je da deca nauče da je reciklaža vrlo bitna i da se mora paziti na prirodu i njeno očuvanje, kao i da je takmičarski duh bitan ali da nagrada sledi i onima koji učestvuju a ne samo pobednicima, kako bi na taj način bili podstaknuti da uvek daju svoj doprinos društvu.\nNa ovogodišnjoj akciji prikupljeno je 9.869,49 kg papira što je zaista za svaku pohvalu. Najuspešnije odeljenje mlađih razreda bilo je IV4, koje je sa svojom učiteljicom Verom Vorgić sakupili 1.289,25 kg papira. Najbolji u konkurenciji starijih razreda bili su učenici VII3 nastavnice Kovač Blanke, koji su uspeli da prikupe neverovatnih 2.405,65 kg otpadnog papira, što čini skoro jednu četvrtinu ukupne količine sakupljene sirovine.\nSvaka čast za trud svim vrednim učenicima ove škole i hvala im što naš Srbobran čine boljim mestom za život.\n22. maja 2019., 12:50


RTS :: Milica Babić studentski prvak SAD u streljaštvu\nOstali sportovi Milica Babić studentski prvak SAD u streljaštvu\nponedeljak, 13. mar 2017, 16:29 -> 18:44\nIzvor: RTS, Streljački savez\nSrpska juniorka Milica Babić osvojila je titulu studentskog šampiona Sjedinjenih Američkih Država u gađanju vazdušnom puškom.\nBabićeva, brucoš na Univerzitetu Zapadna Virdžinija, trijumfovala je na studentskom prvenstvu SAD održanom u Kolambusu, na Univerzitetu države Ohajo.\nNa završno takmičenje plasiralo se 44 strelaca. U američkom koledž šampionatu muškarci i devojke se takmiče u istoj konkurenciji, pa je Milica apsolutni šampion SAD.\nNa takmičenju je takođe učestvovala i Nina Radulović, studentkinja Univerziteta Nebraska, i zauzela 32. mesto.\nU koledž šampionatu SAD (En-Si-Ej-Ej) u kvalifikacionom delu svaki strelac ispaljuje 60 dijabola, a rezultat se računa na pune krugove. Babićeva, inače članica beogradske Palilule, pogodila je 598 krugova, dva manje od apsolutnih 600. Radulovićeva, strelac Zvezdare, takmičenje je završila sa 587 krugova.\nBabićeva je u finalu pogodila 208,1 krug, tačno jedan manje od juniorskog rekorda Srbije, koji je baš u Miličinom vlasništvu. Drugoplasirana Morgan Filips, takođe student Zapadne Virdžinije, upisala je 207,2. Sem Filipsove klupska drugarica nove šampionke je i Virdžinija Trešer, olimpijska prvakinja iz Rio de Žaneira, koja je zauzela sedmo mesto.\nMiličin Univerzitet Zapadna Virdžinija je po devetnaesti put osvojio titulu ekipnog šampiona.\nZlato za Maricu Perišić u Oranu\nDžudista Bunčić osvojio devetu medalju za Srbiju na Mediteranskim igrama


SVAKI PETI ČOVEK U SRBIJI IMAO MENTALNI PROBLEM: Najugroženije izbeglice, skoro polovina ima depresiju\nrasa markovic\t 10.10.2017. 13:39h 16:54h\nProcenjuje se da u svetu oko 450 miliona ljudi ima neki mentalni poremećaj, da neku vrstu poremećaja strukture ličnosti ima 20 odsto ljudi, a psihijatri kažu da bi se to moglo preslikati i na našu zemlju.\nSvetske zdravstvene organizacije procenjuje da će do 2020. godine depresija biti najmasovnija bolest u svetu, ispred kardiovaskularnih bolesti i karcinoma.\nKlinika za psihijatrijske bolesti "Dr Laza Lazarević" organizovala je danas obeležavanje Svetskog dana mentalnog zdravlja, pod sloganom "Razumevanje je najbolji lek za dušu" na Trgu Republike.\nDvodnevnom akcijom započinje jednogodišnja kampanja promocije mentalnog zdravlja u zajednici. Građani su kod lekara klinike "Laza Lazarević" mogli da urade testove na depresiju, anksioznost, demenciju.\nSUTRA JE SVETSKI DAN MENTALNOG ZDRAVLJA: Svaki drugi u Srbiji pati od depresije, više od polovine muči teskoba, napor i umor\nCilj kampanje je podizanja svesti o mentalnim poremećajima, kao i prevencija stigmatizacije i marginalizacije osoba sa ovom vrstom problema.\nDržavni sekretar u Ministarstvu zdravlja prof. Vladimir Djukić rekao je da je neophodno da svi pokažemo empatiju za građane koji se bore sa mentalnim bolestima.\n"Bitno je da građani koji se suočavaju sa mentalnim poteškoćama mogu da ostvare svoje pravo na puno zdravlje i da im se obezbede moderni i savremeni medikamenti, kako bi oni mogli da se aktivno uključe u svakodnevne aktivnosti", rekao je Đukić.\nDirektorka klinike "Laza Lazarević" Ivana Stašević Karličić naglasila je važnost podizanja svesti o mentalnim poremećajima i poremećajima ponašanja, kao i potrebu za edukacijom opšte javnosti.\nNajugroženija grupa u pogledu mentalnog zdravlja su migranti, koji su preživeli brojne traume u zemljama iz koje dolaze, koje su zahvaćene ratom, ali i traume na putu do željene destinacije.\nOrganizacija Mreža psihosocijalnih inovacija (PIN) u saradnji sa UNHCR-om obavila je istraživanje o mentalnom zdravlju izbeglica u Srbiji koje pokazuje da 88 odsto migranata ima potrebu za trenutnom ili stalnom psihološkom podrškom, dok 61 odsto ima izražene tegobe u oblasti mentalnog zdravlja.\n"Dominantne tegobe u izbegličkoj populaciji su simptomi depresije, koji se javljaju kod 48 odsto osoba, zatim simptomi anksioznosti koji se javljaju kod 37 odsto osoba i post traumatski stresni poremećaj kod 28 odsto izbeglica", rekla je psiholog PIM-a Jovana Gašić na predstavljanju istraživanja.\nOna je naglasila da u zemlji porekla migranti u proseku dožive 13 traumatskih iskustava kao što su bombardovanje, smrt člana porodice, zatočeništvo, prebijanje, zlostavljanje...\n"Tokom puta dodatno se suočavaju sa traumama kao što su teške telesne povrede, nestatak hrane i vode, odvajanje od članova porodice, zloupotrebe od strane krijumčara", pojasnila je ona.\nŠef predstavništva UNHCR-a u Srbiji Hans Fridrih Šoder naglasio je da su izbeglice i migranti posebno ugroženi što se tiče mentalnog zdravlja, da su izloženi velikom broju stresnih događaja.\n"Što se tiče izbeglica i mentalnog zdravlja moramo biti pažljivi da im ne oduzmemo dostojanstvo, odnosno da im se pruži mogućnost na dostojanstven i normalan život", pojasnio je on.\nPomoćnik direktora Instituta Batut Periša Simonović podsetio je da je od 2015. godine kroz Srbiju prošlo oko milion migranata i da je u prvo vreme najvažnije bilo da se spreči da dođe do epidemije, a da će u ovoj i narednoj godini najveći izazov biti koncentracija na zdravlje u celini uključujući i mentalno.


Počela besplatna pripremna nastava iz srpskog jezika i matematike za osmake zvezdarskih osnovnih škola : Gradska opština Zvezdara\nPočela besplatna pripremna nastava iz srpskog jezika i matematike za osmake zvezdarskih osnovnih škola\nPredsednik Gradske opštine Zvezdara Miloš Ignjatović je u subotu, 10.3. u Opštini pozdravio prvu grupu učenika zvezdarskih osnovnih škola koji pohađaju besplatnu pripremnu nastavu iz srpskog jezika i matematike.\nMiloš Ignjatović je rekao da mu pričinjava zadovoljstvo što i ove godine ovoliki broj učenika zvezdarskih osnovnih škola pokazuje veliko interesovanje za besplatnu pripremnu nastavu koju organizuje Opština.\nTo pokazuje da im je važno koju će srednju školu upisati i kakve će rezultate imati u daljem školovanju. Za Opštinu je to od velikog značaja, pa će i ove godine, kao i prethodnih, đaci generacije, učenici koji pokažu najbolje rezultate u školovanju i na takmičenjima biti posebno nagrađeni od Gradske opštine Zvezdara.\nPripremna nastava za završni ispit će na Zvezdari biti realizovana u periodu od 10. marta do 9. juna 2018. godine, na dva punkta:\nGradska opština Zvezdara, Bulevar kralja Aleksandra 77\n(I grupa – od 10 do 14 h; II grupa – od 14 do 18 h)\nOŠ „Pavle Savić“ Mirijevo, Koste Nađa 25 – za učenike iz OŠ „Despot Stefan Lazarević“ i OŠ „Pavle Savić“, (III grupa – od 10 do 14 h)\nBesplatnu pripremnu nastavu iz srpskog jezika i matematike ukupno će pohađati 255 učenika iz svih zvezdarskih osnovnih škola, a predavanja će držati profesori matematike Jagoda Đinđić Tasevski, Verica Marković i Marina Ašanin i profesori srpskog jezika Jasmina Đukić, Ana Bešović i Nenad Mirić.\nProfesorka Jagoda Đinđić Tasevski, nastavnica matematike je nakon održanog prvog današnjeg časa rekla da je na časovima matematike na pripremnoj nastavi bila velika grupa od 95 dece, ali da se radilo kao da se odvijao normalan čas. Pažnja učenika je bila velika, pa očekuje da će tako biti tokom čitavog trajanja ovogodišnje pripremne nastave. Ona je rekla da, nakon ovih časova, deca treba da imaju bolje znanje i veću sigurnost, a to će doprineti da njihovi rezultati na prijemnom ispitu budu bolji.


Vanredno u 13 opština, evakuisano 140 ljudi - Mondo\nVanredno u 13 opština, evakuisano 140 ljudi\nU 13 opština u Srbiji proglašena je vanredna situacija, a danas počinje i dopremanje nafte ugroženima, rekao je načelnik Sektora za vanredne situacije Predrag Marić.\nMondo sreda, 11. januar 2017. | MONDO/Beta\n"U 13 oština proglašena je vanredna situacija. Aleksinac je ukinuo vanrednu situaciju, ali je proglašena još u Ivanjici i Gadžinom Hanu", kaže Marić za Tanjug.\nOn kaže da je od Badnjeg dana, kada je počeo ledeni talas, do danas evakuisano 139 ljudi.\nEvakuisano gotovo 140 ljudi i 70 vozila\n"U tom kraju pojačali smo mehanizaciju, dopremili motorne sanke, i nadam se da ćemo uspeti veliki broj ljudi da spasemo", kaže Marić i dodaje da je trenutno na terenu angažovano više od 300 vatrogasaca spasilaca u svim ugroženim opštinama, ali da se kordinira i sa Žandarmerijom i vojskom koji se angažuju po potrebi.\nMarićev zamenik Boban Stevanović rekao je ranije danas da je ledeni talas u Srbiji do sada je odneo šest žrtav.\nZbog visine snežnog pokrivača i izuzetno niske temperature vanredna situacija sinoć je proglašena u Ivanjici, dok je to ranije učinjeno u 11 opština.\nU Sjenici je jutros malo manje hladno, izmerena temperatura je minus 21 stepen, dok je na Pešteru minus 27 stepeni. Visina snega je oko 30 centimetara.\nU većini krajeva jutros je izmereno od pet do 10 centimetra novog snega, a meteorolozi najavljuju da će tokom dana biti hladno, mestimično sa snijegom.\nI u Beogradu od jutros ima problema zbog snega koji pada 20 sati:\nBeograd: Gužve na ulicama, pucaju cevi...\nvanredna situacija Predrag Marić Ivanjica Tanjug Pešter Sneg MUP RTS


Stevandić: Ujedinjena Srpska će podržati Dodika za srpskog člana Predsedništva BiH\nUjedinjena Srpska će na predstojećim opštim izborima podržati Milorada Dodika za srpskog člana Predsedništva BiH, rekao je danas u Trebinju predsednik Ujedinjene Srpske Nenad Stevandić.\nNakon sednice Glavnog odbora stranke, Stevandić je rekao da je Dodik autentični predstavnik Republike Srpske koga kandiduju autentični faktori koji vode politiku iz Srpske, dok je njegov protivkandidat iz Saveza za promene "autentični kandidat političkog Sarajeva i međunarodne zajednice".\n- To je ta razlika u konceptu o kome mi toliko pričamo i naravno da smatramo da će za interese Republike Srpske bolje raditi neko ko je politički kandidat iz Republike Srpske od nekoga ko je kandidat političkih faktora koje su podrška iz međunarodnih centara i federalnog dela BiH - rekao je Stevandić.\nGovoreći o očekivanjima Ujedinjene Srpske na predstojećim izborima, Stevandić je rekao da su ona sve veća i dodao da slede velika okupljanja u gradovima Republike Srpske kako bi ispitali raspoloženje naroda i tome prilagodili svoju politiku.\nStevandić je rekao da su na sednici Glavnog odbora iz Izborne jedinice tri za potpredsednika Ujedinjene Srpske izabrali Milana Petkovića, aktuelnog predsednika Gradskog odbora ove stranke u Banjaluci.\nPetković je rekao da je njegovim izborom pokazano da je dato poverenje mladim ljudima koji do sada nisu bili politički aktivni.


Za dan kažnjeno 1.500 vozača zbog brze vožnje\nBEOGRAD - Zamenik načelnika Uprave saobraćajne policije Boban Milinković kaže da je u okviru međunariodne akcije kontrole brzine na putevima, tokom jednog dana sankcionisano 1.500 vozača koji su prekoračili dozvoljenu brzinu.\nOn je dodao da će se osim brzine na putevima intenzivnije kontrolisati i vezivanje sigurnosnih pojaseva, ali i alkoholisanost.\n"Kontrole će biti na svim putevima, ali prioritet jesu putevi gde je intenzivniji saobraćaj", rekao je Milinković gostujući na RTS.\nOn je dodao da je smanjena bahata vožnja na putevima u Srbiji, da je ranije bilo godišnje oko 300 prekršaja, da je od početka godine bilo 80 prekršaja bahate vožnje.\nBroj poginulih i povređenih u saobraćaju povećan je za pet odsto na putevima što, kako kaže, odgovara povećanjju obima saobraćaja od nekih pet odsto na našim saobraćajnicama.\nU okviru međunariodne akcije kontrole na evropdskim putevima do kraja mneseca i vozači u Srbiji biće strože kontrolisani, a kontrolisaće se brzina kretanja, ali i alkoholisanost i vezivanje sigurmnostnih pojaseva.\n« KRENULA U SOKOBANJU I NESTALA: Vrbas traga za Ljiljanom Milovanović i njenom ćerkicom (3)! Šabić: Lični podaci više neće biti u "Dnevnim biltenima" »


FoNet portal :: Pretraga / tagId=52326\nTag: sebastijan kurc, Pogodaka: 19\nBivši austrijski kancelar Sebastijan Kurc najavio je se potpuno povlači iz politike, posle dva mandata na toj funkciji, od decembra 2017. godine do maja 2019. godine, i od januara 2020. godine do oktobra 2021. godine.\nKurc bez imuniteta\nAustrijski parlament ukinuo JE poslanički imunitet bivšem kancelaru i predsedniku Narodne partije Austije Sebastijanu Kurcu, kako bi javno tužilaštvo protiv njega moglo da vodi postupak zbog optužbi za korupciju.\nAustrijska vladajuća koalicija se danas našla na ivici raspada, jer je partija Zelenih zatražila alternativno rešenje, pošto je kancelar Sebastijan Kurc postao predmet istrage vezane za korupciju.\nKurc plaćao medije?\nAustrijski kancelar Sebastijan Kurc i njegovi najbliži saradnici osumnjičeni su da su novcem poreskih obveznika plaćali medijima da objavljuju pozitivne članke o kancelaru i njegovoj Austrijskoj narodnoj stranci, saopšteno je danas iz Tužilaštva za korupciju.\nAustrija podržava dijalog Beograda i Prištine, značajan proces koji je presudan za stabilnost i napredak regiona, i biće važan partner Srbiji u okviru Evropske unije, izjavio je danas u Beogradu kancelar Austrije Sebastijan Kurc u razgovoru sa premijerkom Srbije Anom Brnabić.


Vodopad Jelovarnik - Treći najviši vodopad u Srbiji - Kako doći? - Srbija pod Lupom\nNaslovna Izdvajamo Vodopad Jelovarnik – Treći najviši vodopad u Srbiji – Kako doći?\nFoto: instagram@danijelmilojkovic_dmstudio - Vodopad Jelovarnik\nVodopad Jelovarnik i njegove osnovne karakteristike\nJelovarnik je 1998. godine otkrila grupa geologa i tada je predstavljao najviši vodopad u Srbiji, sa visinom od sedamdeset i jednog metra. Ovaj epitet zadržao je sve do 2011. godine, kada je na Staroj planini otkriven novi vodopad Kopren, sa visinom od 103,5 metara. Već naredne godine je otkriven novi najviši vodopad u Srbiji, Kaluđerski skok i od tada Jelovarnik zauzima treću poziciju.\nSmešten je u gustoj šumi bukve, smrče i planinskog javora. Prilokom posete ovom vodopadu uživaćete u nestvarnom prirodnom okruženju.\nNalazi se na 2,5 kilometara istočno od Pančićevog vrha i na oko 25 kilometara od mesta Brus. Zbog nadmorske visine na kojoj se nalazi, pravi je izazov doći do ovog vodopada. Na Kopaoniku se redovno organizuju pešačke ture, koje za cilj imaju obilazak ovog mesta.\nU video prilogu ispod, možete pogledati kako izgleda jedan od najviših vodopada u Srbiji:\nKako doći do vodopada Jelovarnik?\nU neposrednoj blizini vodopada se nalazi put. Staze su veoma dobro obeležene, a vodiči ne preporučuju da samostalno idete ka vodopadu. Ukoliko se odlučite da u pohod krenete pešaka, težim putem, morate biti spremni na šetnju od čak petnaestak kilometara.\nUkoliko se odlučite da ovo mesto posetite automobilom, put do jednog od najlepših vodopada u Srbiji Vas vodi u mesto Brzeće u podnožju Kopaonika. Tu se skreće desno i kratko vozi glavnim putnim pravcem broj 212. Nakon nekoliko kilometara uočićete skretanje desno na makadamski put, koji je kategorisan, put 446, i preko sela Ravanište dolazite do proširenja gde možete parkirati auto i nastaviti pešaka do vodopada. Da biste došli do puta do vodopada biće Vam potrebno oko 15 minuta šetnje.


Napetost na Haitiju raste zbog očajne situacije\nHumanitarni radnici i predstavnici vlasti na Haitiju, teško pogođenom katastrofalnim zemljotresom, upozoravaju da napetost među stanovništvom raste uporedo sa porastom očaja preživelih koji još čekaju na hranu, vodu i medicinsku opremu.\nIstovremeno, ogromna međunarodna nastojanja na dostavi tih potrepština su u toku. Posebnim sporazumom Haiti je prepustio Sjedinjenim Državama kontrolu nad aerodromom u prestonici Port-o-Prensu, kako bi međunarodne ekipe, koje rade danonoćno, što efikasnije otpremale hitnu pomoć namenjenu stanovnicima.\nMeđutim, četiri dana pošto je prestonica Haitija sravnjena sa zemljom, ta nastojanja se odvijaju sporo. Humanitarni radnici izveštavaju da je strpljenje stanovnika na izmaku i da bi situacija mogla da se pretvori u haos i anarhiju ako pomoć uskoro ne bude počela da stiže.\nVeć ima brojnih izveštaja o pljačkama, a očevici kažu da su videli muškarce naoružane mačetama koji lutaju noću ulicama, uzimajući iz razrušenih domova sve što mogu da nađu.\nU Port-o-Prensu sada nema funkcionalne policije, dok je zemljotres između ostalog uništio i zatvor, omogućivši zatvorenicima da se razbeže.\nAmerička državna sekretarka Hilari Klinton doputovaće danas na Haiti kako bi ocenila dosadašnja nastojanja na dostavi humanitarne pomoći, posle zemljotresa u kome je, kako se procenjuje, poginulo na desetine hiljada ljudi.\nHilari Klinton namerava da se sastane sa haićanskim predsednikom Reneom Prevalom i drugim funkcionerima, kao i sa članovima tima američke vlade koji su ranije doputovali na Haiti. Sutra bi Haiti trebalo da poseti i generalni sekretar Ujedinjenih nacija, Ban Ki-Mun.\nNačelnik Združenog generalštaba američkih oružanih snaga, admiral Majkl Malen, rekao je da će do ponedeljka u Haitiju ili na brodovima u blizini biti do 10 hiljada američkih vojnika, koji će pomagati u dostavljanju pomoći. Američki nosač aviona Karl Vinson, na kome se nalazi 19 helikoptera, ukotvljen je juče kraj obala Haitija kako bi služio kao ploveći aerodrom.\nJuče, u Vašingtonu, predstavnik Stejt departmenta Pi Džej Krouli rekao je da je luka u Port-o-Prensu uništena, što će predstavljati problem za sva dugoročna nastojanja na obnovi zemlje.


Sukobi su izazvali mnogobrojne reakcije u Srbiji, a predsjednik Aleksandar Vučić poručio je da “iza svega stoje zapadne sile”.\nSpecijalne jedinice kosovske policije upale su jutros u opštine na sjeveru Kosova u sklopu, kako su saopštili, akcije protiv šverca. Tokom akcije došlo je sukoba sa lokalnim stanovništvom u kojima je povrjeđeno na desetine, a teško ranjeno jedno lice.\nMediji u Srbiji prenose i rekaciju NATO zvaničnika.\n“Kosovska policija sprovodi operaciju primjene zakona širom Kosova. Misija KFOR, koju vodi NATO, u stalnoj je komunikaciji sa svim relevantnim institucijama na Kosovu i sa predstavnicima međunarodne zajednice i ostaje potpuno usredsređena na svakodnevno sprovođenje svog mandata da obezbijedi sigurno kruženje i slobodu kretanja za sve zajednice koje žive na Kosovu” – poručio je neimenovani NATO zvaničnik, prenosi Tanjug.


2000/12/01 17:23 AIM JUNIOR: Terorista ili politi�ki zatvorenik?\nFRI, 01 DEC 2000 17:23:55 GMT\nAIM JUNIOR: Terorista ili politi�ki zatvorenik?\nHashim Limani, osumnji�en od strane makedonske policije za mogu�e involviranje u nekoliko teroristi�kih akata, kada je 1997.-'98. godine ispred objekata nekoliko dr�avnih institucija u Makedoniji eksplodiralo nekoliko bombi, ovih dana pao je u ruke makedonske policije. Njegov "povratak" u rodno mesto bio je slu�ajan I ugodno iznena�enje za makedonsku policiju. Ovih dana stigao je na aerodrom "Petrovec" u Skoplju, u avionu koji je doleteo iz Ciriha. Na ovaj postupak on je bio primoran od strane �vajcarskih zvani�nika, gde je prebivao ilegalno. Neznaju�i da je u Makedoniji osumnji�en kao u�esnik u teroristi�kim akcijama, �vajcarci su ga deportovali u Skoplje.\nIzvori u makedonskoj policiji ka�u da su pre nekoliko dana na aerodromu "Petrovec" u Skoplju grani�ni organi realizovali do sada najproduktivniju rutinsku kontrolu na tom aerodromu. Nakon uvo�enja u kompjuter li�nih podataka jedne "nepoznate osobe", pripadnici policije nisu mogli da veruju da se ispred njih nalazi Hashim Limani, osumnji�en za postavljanje bombi u raznim gradovima Makedonije tokom 1997. I 1998. godine. Uz pove�anu policijsku bezbednost on je prvo poslat u policijsku stanicu u Ki�evu, gradu gde je proveo 18 godina njegove mladosti. Dan kasnije poslat je u istra�ni zatvor u Bitolju, na izdra�avanje pritvora u trajanju od 30 dana, koji mu je odredio istra�ni sudija Osnovnog suda u Ki�evu 1998. godine.\nPre tri godine, Makedonija se suo�avala sa serijom napada bombama ispred zgrada policije i sudova u kojima na svu sre�u nije bilo povre�enih. Nakon intenzivne istrage makedonske policije jednog letnjeg dana 1998. godine, preduzeta je organizovana policijska akcija kada je u isto vreme pretereseno nekoliko ku�a u raznim makedonskim gradovima. Policija je tada uhapsila osam osoba, za koje se mislilo da su odgovorne za ekspozije bombi ispred policijskih stanica u nekoliko gradova u Makedoniji. Zajedni�ko svim uhap�enim osobama bilo je to �to su studirali na Univerzitetu u Tetovu I prema informacijama koje su u to vreme kru�ile u makedonskoj javnosti, svi oni su bili uspe�ni studenti. Bilo kakva povezanost ovih mladi�a sa teroristi�kim aktima, koji su izazvali strah u zemlji, bila je za svakoga nerazumljiva, ali ne I za makedonsku policiju koja je bila odlu�na u nameri da ih optu�i za terorizam.\nU jednom od slu�ajeva, policijske premeta�ine u ku�ama osam studenata Univerziteta u Tetovu, pala je jedna nevina �rtva, Beqir Limani, kojeg je makedonska policija ubila u njegovoj ku�i. Pokojni Limani bio je otac Hashima Limanija, koji je bio iznena�en nenajavljenom posetom makedonske policije njegovoj ku�i, a koji su do�li kako bi uhapsili njegovog drugog sina Fatmira Limanija, tako�e studenta Univerziteta u Tetovu. Prema policiji, on je ubijen u trenutku kada je hteo da baci bombu u pravcu policije. Takvo obrazlo�enje policije I dandanas je ostalo neprihvatljovo za porodicu pokojnog. Odre�eni policijski krugovi tvrde da je porodica pokojnog u pravu, jer je Beqir Limani ubijen namerno I to zbog straha koji su anga�ovani policajci imali tokom te operacije, zbog mogu�eg pru�anja otpora.\nHashim Limani uspeo je da pobegne van zemlje, ali tu sre�u nije imao I njegov brat Fatmir Limani koji je pao u ruke makedonske policije. U jesen 1998. godine, zapo�eo je sudski proces koji je u javnosti okarakterisan kontroverznim I montiranim. To zbog nedovoljnih �injenica sa kojima je raspolagalo osnovno tu�ila�tvo u Ki�evu, a �to je bio I op�ti utisak javno iznet od strane prisutnih u sudskoj Sali. Uprkos tome, Hashimov brat Fatmir biva osu�en na najte�u kaznu u trajanju od deset godina zatvora. Ni drugi optu�eni nisu pro�li mnogo bolje. Granit Osmani osu�en je na pet godina zatvora, Hasan Limani na pet, Demir Qazimovski na �etiri, Adem Karaga na dve ipo godine zatvora Itd. Samo jedan od devetorice optu�enih zavr�io je na slobodi, Musa Ferati koji je oslobo�en zbog psihi�kog rastrojstva, koje je prema njegovoj porodici posledica njegovog brutalnog maltretiranja tokom istrage. Izre�ene kazne u doma�oj javnosti su ocenjene kao drakonske I one su kasnije korigovane odlukom Apelacionog suda u Bitolju.\nU ovoj aferi koja je u javnosti poznata pod imenom "Ki�evska afera", policija nije uspela da uhapsi ki�evljanina Fazli Veliu za kojeg se tvrdilo da je mozak ove "teroristi�ke grupe" sa nepoznatim ciljevima. Makedonija je za njima objavila me�unarodnu poternicu, sve do sedi�ta Interpola. Pre izvesnog vremena on je uhap�en od strane nema�ke policije, koja je o tome obavestila makedonske organe koji ipak nisu stigli da zatra�e njegovu ekstradiciju. Razlog tome je borba izme�u istra�nog sudije I javnog tu�ioca u Ki�evu, koji su u me�uvremenu doneli kontradiktorne odluke o potrebi njegovog dovo�enja pred organe makedonske vlasti. Usledila je hajka makedonske �tampe na adresu ministra pravosu�a Xhevdeta Nasufija, kojeg su optu�ivali za, kako se tvrdilo, "amnestiju teroriste Veliu". U me�uvrmenu se oglasio I sam Fazli Veliu koji je demantovao tendenciozne napise opozionih novinara koji su ve�ta�ki stvarali veze izme�u njega i ministra Nasufija. On je tim povodom odbacio kao neosnovanu pripremljenu optu�nicu protiv njega od strane Osnovnog tu�ila�tva u Ki�evu, �to je okarakterisano kao montirani sudski proces sa politi�kom pozadinom. Isto mi�ljenje deli I predsednik Udru�enja albanskih politi�kih zatvorenika u Makedoniji Xhevat Ademi, koji je ovih dana za dnevnik na albanskom jeziku "Fakti" izjavio da su uhap�eni u "Ki�evskoj aferi" politi�ki zatvorenici. I "sve�e" uhap�eni Hashim Limani, prema Xhevatu Ademiju je politi�ki zatvorenik, koji je u vreme kada je napustio zemlju bio maloletan. On se u ovom trenutku nalazi u zatvoru u Bitoli, gde �eka odre�ivanje datuma za po�etak sudskog procesa protiv njega. S druge strane, ostali zatvorenici u "Ki�evskoj aferi" su izrazili nezadovoljstvo izre�enom odlukom pred dve godine, �to �e se ovih dana razmotriti I od strane najvi�ih sudskih istanci u zemlji.\nAIM Skopje, Lirim DULLOVI


Skandal kakav fudbalski svijet ne pamti: Brazil i Argentina ostaju bez SP-a? – Badgesrecpro\nSkandal kakav fudbalski svijet ne pamti: Brazil i Argentina ostaju bez SP-a?\nTotalni haos u Brazilu, prekinuta je utakmica kvalifikacija za SP 2022. godine između Brazila i Argentine.\nMeč ljutih rivala počeo je u 21 sat, ali nakon svega peg minuta utakmice meč je prekinut nakon što su se nepoznati ljudi pojavili na terenu. Naime, dva sata prije utakmice saopšteno je da četvorica Argentinaca ne mogu igrati večeras jer su prekršili COVID protokol i naređeno im je da što prije napuste Brazil.\nIpak, pomenuti fudbaleri su počeli meč, a nakon pet minuta nekoliko zdravtsvenih radnika je ušlo na teren i utakmica je prekinuta.\nPrema pravilnicima od strane FIFA-e, ali i CONMEBOL, Brazil bi mogao dobiti sankciju za lošu organizaciju utkamice, propuste na više frontova, a to bi značilo moguće oduzimanje bodova u tekućim kvalifikacijama. Sa druge strane zbog napuštanja terena i kršenja protokola, Argentinci bi tkaođer mogli biti kažnjeni.\nFIFA će ispitati cijeli slučaj, a nije isključeno je da ove dvije selekcije dobiju drakonske kazne, a to je odmah izbacivanje iz kvalifikacija i ostanak bez nastupa na SP 2022. godine.\nKako god bude, večeršanji duel u Brazilu će ući u fudbalsku historiju, a u narednim danima će se vidjeti koja će konačna odluka da bude i kakve sankcije očekuju Brazilce i Argentince.\nPogledajte kako je izgledao dramatičan vikend u Crnoj Gori


Projektom savremenog sistema za navodnjavanje do razvoja poljoprivredne djelatnosti na 2.000 hektara | Hercegovina Press\nProjektom savremenog sistema za navodnjavanje do razvoja poljoprivredne djelatnosti na 2.000 hektara\nMinistarstvo poljoprivrede, šumarstava i vodoprivrede Republike Srpske, Grad Trebinje i „Hidroelektrane na Trebišnjici“ pokrenuli su višemilionski projekat izgradnje sistema za navodnjavanje koji obuhvataju Trebinjsko polje sa Zubačkim platoom, gornji dio Ljubomira (Vrpolje, Bare i Mosko), Zavođe (obuhvata sela G.i D. Vrbno, Budoši i Jasen), Mrkonjiće, Drijenjane i Gomiljane, čime se stvaraju uslovi za kultivisanje i oživljavanje poljoprivredne proizvodnje na površini od preko 2.000 hektara.\nIzvršni direktor Direkcije za proizvodnju i tehničke poslove, Ilija Tamindžija ističe da je ovaj projekat sjajan primjer saradnje pomenutih institucija i dokaz da se do značajnih rezultata najbrže dolazi zajedničkim radom i zalaganjem slijedeći potrebe građana i opšte interese.\n„Učešćem u realizaciji ovog projekta, pored ispunjavanja svojih obaveza iz vodoprivrednih dozvola, trudimo se da doprinesemo razvoju poljoprivredne proizvodnje i da dovođenjem tehničke vode poboljšamo uslove života u prigradskim naseljima i u najvećem broju hercegovačkih sela. Paralelno sa postavljanjem cjevododa, postavljeni su i optički kablovi za internet i digitalni TV signal i asfaltirani su značajni dijelovi saobraćajnica, čime su stvoreni preduslovi za oživljavanje sela i intenzivnije bavljenje seoskim turizmom “, istakao je Tamindžija.\nVeselin Dutina, direktor Agrarnog fonda Grada Trebinja, navodi da se na poziv za korišćenje novoizgrađenog sistema za novodnjavanje na području Trebinjskog i Petrovog polja, koji dijelom pokriva i Zubački plato, prijavilo oko 550 domaćinstava iz mjesnih zajednica sa ovih područja.\nJedan od glavnih projektanata sistema Duško Vujović iz „Hidroelektrana na Trebišnjici“ objašnjava da je završena izgradnja primarne vodovodne mreže na području Zubačkog platoa, koji sa sistemom za navodnjavanje Trebinjskog polja predstavlja jedinstvenu hidrotehničku cjelinu sa sedam pumpnih stanica, pet rezervoara i više od 120 kilometara cjevovoda.\n„Navodnjavanje na teritoriji Grada Trebinja ima dugu tradiciju, zahvaljujući kojoj su stečena značajna iskustva u korišćenju raznih tehnika navodnjavanja, počevši od najjednostavnijih, koje za navodnjavanje koriste kola (dolape) i kanale, do navodnjavanja uz pomoć sistema pod pritiskom (tifonima, kišnim krilima, navodnjavanje „kap po kap“…). Tehnika dopremanja i raspodjele vode koja se koristila kod starih sistema ima niz poteškoća te zahtijeva ogroman manuelni rad i dodatnu obradu zemljišta, dok je za savremene sisteme „pod pritiskom“ za navodnjavanje potrebno otvoriti samo jedan zatvarač na parceli. Iako ovi moderni sistemi zahtijevaju značajna finansijska sredstva za dovođenje vode do parcele i izgradnju sistema na samoj parceli, oni omogućavaju kontrolisano dodavanje vode, prihranu i zaštitu gajenih kultura te eventualnu zaštitu od kasnih mrazeva, mijenjajući mikroklimu navodnjavanih parcela uz izuzetno mali manuelni rad, pa se uložena sredstva vrlo brzo vraćaju. Ovaj sistem će omogućiti korišćenje vode tokom cijele godine u selima po obodu Trebinjskog polja i za pojenje stoke i zalivanje okućnica, uzgoj rasada te plasteničku i stakleničku proizvodnju, gdje se do sada koristila voda iz gradskog vodovoda po višestruko većoj cijeni.“, objašnjava Vujović.\nVujović je dodao da je novoizgrađeni sistem karakterističan i jedinstven u Evropi po visini na koju se ispumpava voda, jer se zahvata iz korira rijeke Trebišnjice sa 267 metara nadmoske visine i pumpa do Ubala na 1.090 metar nadmorske visine.\nPoljoprivrednici koji su ove sezone bili u mogućnosti da koriste novi sistem za novodnjavanje uglavnom ističu da su im se prinosi značajno uvećali, da su mogli da imaju i po dvije berbe nekih kultura, da je mnogo lakše obrađivati zemlju, ali i da su uštede vode i finansijskih sredstava značajne. Svi kažu da se na ovakve uslove za život na selu dugo čekalo, da se u realizaciju ovog projekta malo vjerovalo, ali da sada sa više nade gledaju u budućnost.


NOVI LUKSUZNI STANOVI U LONDONU - Lux Life luksuzni portal\nStari deo Claphama ima svoj interesantni vintage šarm i dom je tradicionalnim prodavnicama, koje se i očekuju u starom delu Londona. Za one koji uživaju u aktivnom životnom stilu i vole da šetaju, Macaulay Walk je savršena ulica u kojoj bi trebalo da pronađu svoj novi dom. Takođe, u toj ulici nalazi se i veliki broj sportskih objekata, dosta zelenila i otvorenih prostora, koje tokom leta osvajaju muzički festivali i razni drugi događaji.\nNova kolekcija stambenih jedinica sada se pojavljuje u ovom komšiluku, a u pitanju su naravno premium domovi. Mnogi od prostora koji će sada biti luksuzni stanovi i kuće nekada su imali drugu upotrebnu svrhu, i nakon redizajniranja, zadržaće neke od elemenata koji se uklapaju sa londonskom tradicijom.\nAssael Architecture studio redizajnirao je jednosobne i dvosobne stanove i kuće u ovom kraju, i u saradnji sa specijalistima dizajna MMM Architects, pretvorio ih je u vrhunske i veoma poželjne domove. Oba ova studia imaju zavidnu reputaciju na polju inovacije i inspiracije, tako da nije ni čudo što su privukli toliko pažnje.\nOve stambene jedinice sa otvorenim planom prostora, izgrađene su od visoko kvalitetnih materijala, imaju visoke plafone i masivne prozore, kroz koje ulazi velika količina prirodne svetlosti. Raspored prostorija u ovim domovima u potpunosti je izokrenut, u odnosu na konvencionalni, odnosno privatni prostori, kupatilo i spavaće sobe, nalaze se u prizemlju, dok su društveni prostori poput kuhinje, trpezarije i dnevne sobe smešteni na prvom i drugom spratu.\nOno što još dodatno krasi i enterijer i eksterijer ovih domova su velika vrata od hrastovine sa bronzanim kvakama, koja reflektuju stari duh buržoaskog i aristokratskog Londona. Svaka prostorija u ovim domovima sadrži samo najbolje elemente, te su tako u kupatilu elementi napravljeni od mermera, osvetljenje je delo vrhunskih brendova, a bogati podovi od punog drveta samo doprinose osećaju luksuza. Spajajući novo i staro, postojeći elementi poput gvožđa i drvenih greda renovirani su na taj način da ne remete istoriju građevine i tradiciju komšiluka.\nMatthew Ratsma, partner iz studia MMM Architects, rekao je: “Ovo je neobični projekat za nas s obzirom na to da smo više posvećeni velikim privatnim rezidencijama, dok je ovde izazov bio kreirati posebni dizajn za svaki prostor, koji se uklapa sa paletom boja i šemom dizajna koja ne remeti estetiku ove zgrade. Ovde smo se fokusirali na balans luksuza sa industrijalizom, kreirajući slojevite prirodne teksture uz pomoć organskih materijala poput drveta, kamena i bronze”.


Louis Vuitton predstavlja novu capsule kolekciju - Since 1854 Blue - Lux Life luksuzni portal\nU septembru prošle godine, Louis Vuitton predstavio je svoju Since 1854 kolekciju, koja sadrži redizajniranu verziju ikoničnog LV monograma od žakarda. Sada, umetnički direktor ženskih kolekcija ovgo brenda, Nikolas Geskijer, predstavlja novi plavi dezen za predstojeću prolećnu sezonu.\nKoristeći čuvene motive brenda, Geskijer je kreirao savremenu iteraciju monograma. Sa 1854 inskripcijama i cvetnim dezenima, Since 1854 Blue linija sastoji se od aksesoara, torbi, obuće i odeće. Oivičeni prirodnom kožom svi komadi iz ove kolekcije dobili su neo-vintage look koji emituje slavni Louis Vuitton “Spirit of Travel”.\nCelu kolekciju možete videti u našoj galeriji, a na kraju, možemo reći da će uskoro biti dostupna za kupovinu.


Dodik: Srpska je država po svemu, zahvalan sam Srbiji za sve što nam daje – Borba\nSrpski član i predsjedavajući Predsedništva BiH Milorad Dodik zahvalio je Srbiji za sve što daje Republici Srpskoj i najavio skori početak zajedničke izgradnje hidroelektrane Buk Bjela. Dodik je ukazao da i Hrvatska obezbeđuje 200 miliona evra za Hrvate u BiH, ali da se o tome nije čulo.\n„Zahvalan sam Srbiji za sve što nam daje, i mi ovdje imamo sposobnost da gradimo sami. To ne mogu da zanemarim. Naš budžet je tri milijarde. Od Srbije smo dobili velikih 50 miliona evra i zahvalan sam na tome jer znam da se to tamo moglo upotrijebiti“, rekao je Dodik za Balkan Televiziju, prenosi RTRS.\nRaduje ga, kako je naveo, da se u brojnim mestima u Srpskoj grade projekti koji nose ime Srbija i što Srbija i Srpska mogu zajedno da grade hidroelektranu Buk Bijela, jedan od najvećih vodnih resursa u oblasti energetike na Balkanu.\n„Pripremni radovi počinju ovog ili narednog mjeseca i mi ćemo to da uradimo zajedno sa Srbijom. Srbija je većinski vlasnik – 51 odsto“, rekao je Dodik, prenosi Sputnjik.\nMir je, naglasio je, primarna riječ Srba gdje god da žive, i Republike Srpske i Srbije.\n„Mislim da je Republika Srpska država po svemu. Ima svoju teritoriju, svoje institucije, predsjednika, narod koji hoće državu“, dodao je Dodik.\nOn je istakao da Srpska zaslužuje miran život koji nije opterećen stalnim intervencijama stranaca, koji ne donose ništa dobro.\n„Mi imamo pravo na onaj resurs i komad zemlje koji se zove Republika Srpska i to ćemo pravo i dalje graditi“, rekao je Dodik.\nNaveo je da je RS u pandemiji pokazala enormnu solidarnost, a zdravstveni radnici herojstvo i ukazao da je Srpska morala da relocira 500 miliona evra za zdravstveni sektor i da će nastaviti da se bori za život svojih građana iako joj pozicija, kao zemlje koja nije međunarodno pravno priznata, otežava nabavku vakcina i ostalog.\n„Mi nismo država u tom međunarodno-pravnom smislu, ali smo ipak uspjeli da napravimo ugovor sa Rusima od milion i sto vakcina, što znači za 550.000 stanovnika Srpske“, rekao je Dodik.\nOn je naveo da je Srpska, kada ide „preko“ BiH, nailazi na prevaru kao što je slučaj sa nabavkom vakcina iz Kovaks sistema.\nOcijenio je da je Srpska u procesu nabavke vakcine pokazala bolju sposobnost od Crne Gore, Sjeverne Makedonije i drugih zemalja u okruženju.\nLekić: Krivokapić krenuo u smjenu Leposavića bez konsultacija sa većinom\nRaković: Srbi se mogu nositi sa oba tipa crnogorskog separatizma


Avramopulos i Stefanović sutra o bezbednosti granica\nTanjug 19. septembra 2018. 13:27\nBRISEL – Evropski komesar za migracije, unutrašnja pitanja i državljanstvo Dmitris Avramopulos doputovaće sutra u Beograd, gde će učestvovaće na konferenciji posvećenoj informacionoj bezbednosti i visokotehnološkom kriminalu.\nAvramopulos će sa ministrom unutrašnjih poslova Nebojšom Stefanovićem pokrenuti i statusni sporazum o saradnji Evropske agencije za graničnu i oblasku stražu sa Srbijom, najavljeno je u Evropskoj komisiji.\nBeogradska konferencija ”Poveži se sigurno” okupiće ministre i predstavnike EU i zemalja zemalja van EU, predstavnike međunararodnih organizacija i EU agencija, kao i eksperte iz oblasti sajber tehnologija.\n”Komesar Avramopuls sastaće se takođe i sa ministrom unutrašnjih poslova Nebojšom Stefanovićem kako bi razgovarali o saradanji u oblasti migracija, bezbednosti i upravljanja granicama i kako bi pokrenuli statusni sporazum o operativnoj saradnji između Evropske agencije za graničnu i oblasku stražu i Srbije”, navodi se u saopštenju Evopske komisije.\nEvropska komisija nedavno je usvoijila predlog kojim se namenjen jačanju upravljanja sppoljnim granicma EU koji podrazumeva formiranje Evropske granične i obalske straže koju će čini 10.000 pripadnika i koaj bi trebalo da postane operativna do 2020. godine.\nU Evropskoj komisiji kažu da je u pitanju novi operativni instrument čiji će pripadnici biti pod kontrolom zemlje domaćina, a radiće na odobravanju ili odbijanju ulazaka na spoljnim granicama EU, ali i presretanju pojedinca koji su granicu prešli nelagalno.\n”U pitanju nije militarizacija EU i nemamo nameru da budemo zatvorena tvrđava. EU će nastaviti da pruža bezbednost onima koijima je to potrebno”, izjavio je tim povodom komesar Avramopulos.


Vesti online / Vesti / Ex YU / "Dejtonski sporazum jedan od najuspešnijih na svetu"\nDejtonski mirovni sporazum predstavlja jedan od najuspešnijih međunarodnih mirovnih sporazuma u svetu, a pojedini zahtevi za promenu Ustava i samog sporazuma neopravdani su jer je postojeći akt kompromisno i jedino moguće rešenje za BiH, izjavio je predsednik Akademije nauka i umetnosti Republike Srpske (ANURS) Rajko Kuzmanović.\nObeležava se 30 godina od Dejtonskog sporazuma: Učesnici konferencije u Beogradu\nNa naučnoj konferenciji "Dejtonski sporazum - dve decenije mira i pouke za svet" u Beogradu, Kuzmanović je rekao da su Srbi za kompromis, ali da neće nikada više dozvoliti prenos nadležnosti.\nOn je poručio da, s obzirom na dilemu da li menjati Dejtonski sporazum ili ne, svi koji vole Srpsku treba da kažu da ga treba primenjivati, a ne menjati.\nNenad Kecmanović sa Fakulteta političkih nauka u Banjaluci, otvarajući skup u Institutu za međunarodnu politiku i privredu, istakao je da se 20 godina bave Dejtonskim sporazumom što je, prema nekima, loš znak i tumači se da se time sporazum osporava i revitalizuje, ali to se, kako kaže, može posmatrati i kao znak vitalnosti ovog sporazuma.\nOn je izrazio nadu da će se neke stvari rešiti pre obeležavanja 30 godina od Dejtona.\nDirektor Predstavništva Republike Srpske u Beogradu Mlađen Cicović rekao je da se 21. novembra navršava 20 godina od Dejtonskog sporazuma, a to znači i 20 godina međunarodnog priznanja Srpske.\nDirektor Instituta za međunarodnu politiku i privredu Branislav Đorđević podsetio je da je tokom oružanih sukoba u BiH poginulo i nestalo više od 104.000 lica, a raseljeno je dva miliona ljudi. On je dodao da ne treba zaboraviti da je rat u BiH jedan od najvećih sukoba u Evropi od Drugog svetskog rata.\nKonferencija u Beogradu organizovana je da bi se na naučnom nivou ukazalo na status Republike Srpske 20 godina nakon Dejtonskog sporazuma.\nU radu skupa učestvuje predsjednik Republike Srpske Milorad Dodik, te 29 istaknutih intelektualaca i naučnika iz Srpske i Srbije.


Vesti online / Vesti / Srbija / Lidl u četvrtak otvara prodavnice širom Srbije: Konačno kvalitet po nižoj ceni?\nKompanija Lidl Srbija otvoriće 11. oktobra 16 prodavnica u 12 gradova širom Srbije, pa će tako građani Beograda, Bora, Zrenjanina, Kragujevca, Leskovca, Niša, Novog Sada, Smedereva, Sombora, Subotice, Užica i Šapca prvi imati priliku da pazare u Lidl radnjama.\nGrađani su zadovoljni dolaskom ovog poznatog lanca i nadaju se povoljnim cenama, jer trenutno u Srbiji, uprkos poslovanju više trgovaca, nema prave konkurencije. I pored čestih akcija, građani se žale da pazare po znatno višim cenama nego susedne zemlje, a neretko se desi da su cene više nego u zemljama zapadne Evrope.\n- Spremni smo za otvaranje i uzbuđeni što ćemo moći da uslužimo potrošače. Verujemo da ćemo zadobiti njihovo poverenje kroz pažljivo odabran asortiman proizvoda sa najboljim odnosom cene i kvaliteta i ponudu jedinstvenih Lidl brendova koji im dosad nisu bili dostupni u Srbiji.\nOvom prilikom ih srdačno pozivamo da od 11. oktobra posete svoj Lidl i uvere se zašto je kupovina u Lidlu jednostavna, bolja i povoljnija - rekla je Martina Petrović, rukovodilac korporativnih komunikacija u Lidlu Srbija.\nOtvaranje prodavnica u drugim gradovima uslediće od novembra i biće nastavljeno narednih meseci, budući da Lidl Srbija najavljuje dalje širenje maloprodajne mreže.\nLidl je za potrošače u Srbiji pripremio asortiman od 1.500 proizvoda, a na policama prvog savremenog diskonta će se naći jedinstveni Lidl brendovi, ali i proizvodi domaćih dobavljača. Ovaj trgovinski lanac se izdvaja po vremenski ograničenim akcijskim ponudama neprehrambenih proizvoda koje se svake nedelje menjaju, pa će u prodavnicama moći da se nađu i proizvodi kao što su mali kućni aparati, tekstil, igračke, alati, kućni dekor, oprema za baštovanstvo i još mnogo toga.\nLidl prodavnice u Srbiji su standardizovane i građene po novijem konceptu koji podrazumeva moderniji dizajn, veći prodajni prostor, prostranija parking mesta, više prirodnog svetla, veću energetsku efikasnost i atraktivan izgled.\nViše od 1.500 zaposlenih\nPrve potrošače u Lidl prodavnicama dočekaće više od 1.000 prodavaca, a u trenutku otvaranja u Lidlu će raditi više od 1.500 zaposlenih.\nSRBIJA Reka ljudi: Otvaranje Lidla u znaku najpovoljnijih cena!


Aranđelovac mnogo ulaže za razvoj porodice – Aranđelovac.com\nAranđelovac mnogo ulaže za razvoj porodice\nMinistar za brigu o porodici i demografiju Radomir Ratko Dmitrović sa svojim timom stručnih saradnika boravio je juče u Aranđelovcu. Nakon razgovora sa predsednikom opštine Bojanom Radovićem obišao je Centar za socijalni rad gde je zajedno sa državnom sekretarkom Milkom Milovanović Minić održao konferenciju za novinare.\nMinistar Dmitrović pohvalio je mere populacione politike koje sprovodi Opština Aranđelovac. On je istakao da je naš grad među vodećima po sredstvima koje izdvaja za finansiranje vantelesne oplodnje, merama otpisa plaćanja komunalnih usluga za porodice za više od troje dece, besplatnog prevoza za osnovce i drugih segmenata pomoći porodici. Takođe, pohvalno je govorio i o sredstvima koja se izdvajaju za socijalno ugrožene, pre svega za izgradnju stanova i kuća za izbegla lica sa teritorija zahvaćenih ratnim dejstvima u bivšoj SFRJ. Ministar Ratko Dmitrović kazao je da velika potražnja za kupovinom stambenih objekata u gradskom jezgru i kuća u perifernim i seoskim delovima predstavlja dokaz da se u Aranđelovcu privreda razvija i da grad pod Bukuljom ima veliku perspektivu.\nIpak, ministar za brigu o porodici i demografiju izneo je zaista zabrinjavajuće podatke o ogromnom povećanju smrtnosti u Republici Srbiji tokom 2020. godine u odnosu na 2019. godinu. Taj veoma loš trend nastavljen je i u januaru 2021. godine, kada je broj umrlih porastao za čak 20 procenata, a broj rođenih opao za 12 procenata u odnosu na isti period prošle godine. Slično je i sa brojem zaključenih brakova, kojih je tokom 2020. godine bilo nekoliko desetina hiljada manje nego lane. Slična demografska situacija je u većini Evrope i ministar Dmitrović je istakao veliku potrebu da se o ovom problemu govori, kako bi se kroz razne edukativne aktivnosti stanovništvu ukazalo na potrebu proširenja porodice. Rekao je da ovi negativni pokazatelji su karakteristični mahom za razvijenije države, da ekonomski status nije glavni krivac za to, već svest ljudi. Naveo je primere Francuske i država Skandinavije koje su uložile ogromna sredstva u cilju pokušaja da poboljšaju demografsku sliku, međutim to nije dalo željene rezultate.\nMoramo zajednički da radimo na tom suštinski značajnom pitanju, kako za nekoliko decenija ne bi izgubili državu, zaključio je Radomir Dmitrović.\nMladi sve više koriste podsticaje za poljoprivredu\nUskoro najsavremenija bolnica